ועדת העבודה והרווחה, כנסת 25, פרוטוקול מספר 24, 2023-03-20 00:00

ישראל אייכלר: אז אני אכבד אותך תכף לתת לנו את הסקירה על תאונות העבודה שהיו בזמן האחרון

ישראל אייכלר:      ונרצה לקבל את ההתייחסות של האנשים שמופקדים על הדבר הזה ולראות מה אנחנו יכולים לעשות כדי להתחיל להציל נפשות – על ידי הגברת הפיקוח, קודם כל, דבר שחסר מאוד

ישראל אייכלר:  מאיפה אני יודע שחסר? כי עובדה שאנשים נופלים, עובדה שאנשים נהרגים, אז סימן שהפיקוח לא - - - והאכיפה, וגם האחריות, שכבר כמה וכמה פעמים סיפרו לנו שהולכים להגיש אוטוטו

ישראל אייכלר:  אז אני לא יודע אם זה צריך להיות אחריות פלילית, כלכלית, או שתיהן יחד

ישראל אייכלר:  אני לא קובע, אני רק רוצה לשמוע

ישראל אייכלר:      קודם כל, העובדות

ישראל אייכלר:  נתחיל עם קו לעובד – דיאנה בארון, אנא תני לנו את העובדות לגבי התקופה האחרונה

דיאנה בארון: עו"ד דיאנה בארון, מנהלת מדיניות ציבורית

דיאנה בארון:  אנחנו אוספים נתונים מדיווחים של ארגוני הצלה – מד"א, כיבוי אש, איחוד הצלה וכד', ומציגים את הכל במאגר הנתונים שנמצא באתר של קו לעובד

דיאנה בארון:  לפי הדיווחים שקיבלנו, היו מתחילת השנה, רק עד עכשיו, למעלה מ-30 עובדים שנהרגו, בכלל הענפים

ישראל אייכלר: זה פחות משלושה חודשים

דיאנה בארון: נכון, במשך פחות משלושה חודשים

דיאנה בארון:  מדובר ב-12 עובדים בענף הבנייה, שישה עובדים בענף התעשייה, שני עובדים בענף החקלאות ושלושה עובדים בענף שירותים ומסחר

דיאנה בארון:  בגלל שהנתונים מסתמכים על פרסומים והשלמה של מקורות ממשלתיים ורשתות חברתיות, ייתכן שהנתונים עוד יתעדכנו ככל שייחשפו עוד פרטים

דיאנה בארון:  מדובר בגידול משמעותי בהשוואה לשנה שעברה – בתקופה המקבילה בשנה שעברה ראינו עשרה עובדים שנהרגו בענף הבנייה

דיאנה בארון:  לפי נתוני מנהל הבטיחות היו שמונה

דיאנה בארון:  אפילו מנהל הבטיחות מאשר שאכן היה גידול בהשוואה לתקופה המקבילה

ישראל אייכלר: עוד פעם, אני רוצה להבין

ישראל אייכלר:  בשלושת החודשים האחרונים אמרת שנהרגו שלושים וכמה?     

דיאנה בארון: 32 עובדים

ישראל אייכלר: 32

ישראל אייכלר:  כמה נהרגו בתקופה המקבילה אשתקד?     

דיאנה בארון: בתקופה המקבילה בשנה שעברה נהרגו 28

ישראל אייכלר: 28 בשלושה חודשים?     

דיאנה בארון: כן, אדוני

דיאנה בארון:  אני - - -     

ישראל אייכלר: נדמה לי שבדיון הקודם דיברנו על 28 בשנה

דיאנה בארון: לא, זה היה בענף הבנייה בלבד, אדוני

דיאנה בארון:  אנחנו סוקרים את כלל הענפים, לא רק את ענף הבנייה, למרות שהדיון הזה מתמקד רק בענף הבנייה

ישראל אייכלר: בדיוק

ישראל אייכלר:  הדיון הזה כונס בדחיפות בגלל רצף התאונות הקטלניות באתרי בנייה

ישראל אייכלר:  חיים זה חיים, לא משנה, אבל אנחנו רוצים להתמקד במקום שאנחנו רואים בו אינפלציה או ריבוי מקרים יותר מאשר בכל מקום אחר - וזה ענף הבנייה, אם אני לא טועה

דיאנה בארון: כן, אדוני

ישראל אייכלר: אם כן, אנחנו נעבור למשרד העבודה

ישראל אייכלר:  חזי שוורצמן, ראש מינהל הבטיחות

ישראל אייכלר: << אורח >>      

דיאנה בארון: אדוני היו"ר, אני רק אתקן: זה היה 22 עובדים, בהשוואה ל-18 בשנה שעברה

דיאנה בארון:  הייתה כאן איזו טעות בספירה, סליחה

חזי שוורצמן: השם שלי הוא חזי שוורצמן, ראש מינהל הבטיחות במשרד העבודה

ישראל אייכלר: אנחנו רוצים לשמוע ממך אם מה שאנחנו חשים זה נכון, שנראה שיש ריבוי, ואנחנו שומעים בדחיפות את המקרים שאנשים נהרגים או נפצעים

חזי שוורצמן: כבוד היו"ר, בוא ניתן סקירה מערכתית לגבי מצב התאונות – לא 30, לא 22

חזי שוורצמן:  אני מבקש, כל הנתונים האלה הם נתונים לא נכונים, שטועים ומטעים

חזי שוורצמן:  הנתונים האמיתיים הם כאלה: יש עלייה לא טובה בתאונות – בבנייה יש תריסר הרוגים לעומת שמונה בשנה שעברה, 12 לעומת שמונה; בתעשייה יש השנה חמישה הרוגים לעומת שלושה בשנה שעברה; בחקלאות יש הרוג אחד בהשוואה להרוג אחד בשנה שעברה; שירותים ומסחר – יש הרוג אחד, לעומת הרוג אחד בשנה שעברה

חזי שוורצמן:  סך הכל: 19 הרוגים ב-2023, לעומת 13 ב-2022

חזי שוורצמן:  עלייה לא טובה

חזי שוורצמן:  אני תכף - - -     

ישראל אייכלר: אתה מדבר על שלושה חודשים, נכון? שלושת החודשים האחרונים, מ-1 - - -     

חזי שוורצמן: כן, 19 לעומת 13

חזי שוורצמן:  עלייה של שישה הרוגים

חזי שוורצמן:  לא 30, לא 22 ולא 25 – 19 לעומת 13

חזי שוורצמן:      סקירה לגבי התאונות: בתחום התעשייה היו לנו ארבע תאונות קטלניות, בגלל שהעובדים נלכדו במכונה

חזי שוורצמן:  יש נושא של מיגון מכונות – כבוד היו"ר, דיברת על הגדלת הפיקוח, המפקחים שלנו כבר מזמן אבודים במתכונת שלדית

חזי שוורצמן:  זה כמו המשטרה, הם עובדים כמעט 12 שעות ביממה

חזי שוורצמן:  הם עובדים בשטח כל הזמן

חזי שוורצמן:  התאונות בתעשייה – יש מה שנקרא מיגון למכונות

חזי שוורצמן:  אני לא נכנס פה לפרטים, באופן כללי, אני לא מטיל אחריות על אף אחד

חזי שוורצמן:  העובדים ניסו לתקן משהו בארבעה מקרים, הורידו את המיגון ונלכדו

חזי שוורצמן:  אנחנו נטפל בזה, גם בעזרת הנחיות – אני אתעכב לאחר מכן

חזי שוורצמן:      בנושא הבנייה: היו מספר תאונות רבות נפגעים

חזי שוורצמן:  אחת ברמת גן, בנושא הפיגומים

חזי שוורצמן:  זה קרה ביום חמישי שעבר, בלב העיר רמת גן

חזי שוורצמן:  נחקרים שני כיוונים: כיוון אחד הוא שהמנוף פגע בפיגומים, הכיוון השני הוא שהפיגום לא עוגן לקיר כפי שצריך

חזי שוורצמן:  בנתניה פועל צנח למותו מהקומה השמינית, הגיעו אליי ממצאים רק אתמול – הייתה שם רשלנות בהרכבת הפיגום, הבדיקה של בעלי התפקידים באתר לא הייתה טובה, היא הייתה חיצונית, ולא מבנית כמו שצריך

חזי שוורצמן:  היינו באותם אתרים מספר חודשים קודם

חזי שוורצמן:  צריך לזכור שהביקור שלנו הוא ביקור נקודתי – אתר בנייה משתנה כל שעה ושעה, אתה בא בשמונה בבוקר ובעשר בבוקר זה שונה לגמרי

חזי שוורצמן:  יש כאן חובה של מנהלי עבודה וקבלנים, אבל נגיע בהמשך

חזי שוורצמן:      הנושא של פיגומים – דיברתי

חזי שוורצמן:  הנושא של פעילות המינהל: בשנת 2023, עד לרגע זה בוצעו 5175 ביקורים, זו עלייה של 3

חזי שוורצמן: 3 אחוז בהשוואה לאותה תקופה ב-2022

חזי שוורצמן:  גם בתעשייה יש עלייה של 11 אחוז בביקורים

חזי שוורצמן:  שים לב, כבוד היו"ר, יש ירידה בצווים

חזי שוורצמן:  אני ראש המינהל, יש ירידה בצווים

חזי שוורצמן:  כי בצווים - -     

ישראל אייכלר: מה נקרא "ירידה בצווים"?     

חזי שוורצמן: המפקחים רושמים לפי הממצאים שהם מגלים בשטח

חזי שוורצמן:  לא מגלים ממצאים – אז לא רושמים צווים

חזי שוורצמן:  המדד האמיתי הוא ביקורי הפיקוח בשטח, הנוכחות של המדינה בשטח

חזי שוורצמן:  זה לא הצווים

חזי שוורצמן:  אני לא יכול להגיד למפקחים לרשום סתם צווים

חזי שוורצמן:  לכן, הנוכחות שלנו זה מה שעושה את ההבדל

חזי שוורצמן:       בעיצומים – פרסמנו 110 עיצומים ב-2023, כל אחד מהם 40 אלף שקל - 4

חזי שוורצמן: 4 מיליון שקל

חזי שוורצמן:  רק השנה

חזי שוורצמן:  משנת 2018 - - - 90 מיליון שקל בעיצומים, נגבו 20 מיליון

חזי שוורצמן:  זה לא מספיק, אנחנו עכשיו במעמד - - - מרכז לגביית קנסות ועם החשבות, להגדיל את אחוז הגבייה

חזי שוורצמן:  זה אחד היעדים של המשרד

חזי שוורצמן:  מי שנכנס לאתר יכול לראות - - -     לגבי צעדים אופרטיביים, כבוד היו"ר

חזי שוורצמן:  אחד – מדיניות אכיפה שידברו עליה

חזי שוורצמן:  יש לנו מדיניות אכיפה, אנחנו רוצים לתקף אותה

חזי שוורצמן:  הצגנו אותה לפני שבוע בכנס עם שר העבודה, היא זכתה לשבחים מבחינת הכיוון המדעי שבה, מכיוון הרציונל

חזי שוורצמן:  היא צריכה לקבל תיקוף משפטי – בימים הקרובים היא תקבל תוקף, תצא ותפורסם לכל הציבור בישראל

חזי שוורצמן:      הנושא של מיגון מכונות – נתתי הנחיה - - -     

ישראל אייכלר: זה לא יכול לעבוד ככה, אני לא יכול לנהל דיון ככה

ישראל אייכלר:  שמתי לב שאתה לא שומע אותנו – לא בגלל שיש לך בעיות שמיעה, אלא כי יש כנראה בעיות בזום

ישראל אייכלר:  הפסקתי אותך כמה פעמים ולא שמעת

חזי שוורצמן: אני רק מדבר, לא שומע הערות, כן

חזי שוורצמן:  להמשיך, כבוד היו"ר?     

ישראל אייכלר: אתה שומע אותי?     

חזי שוורצמן: אני שומע

חזי שוורצמן:  להמשיך?     

ישראל אייכלר: לא, אני שואל

ישראל אייכלר:  היית פה לפני חודש וחצי, לא הייתי מטריח אותך לשמוע עוד פעם את הנתונים של שנה שעברה

ישראל אייכלר:  היות ויש ריבוי וחירום במצב של בטיחות בעבודה, אני רוצה לדעת אם תקנות הבטיחות שלפני חודש וחצי דיברנו על כך שתוך שבועיים נקבל לוועדה טיוטה שלהן – לא קיבלנו עדיין שום נוסח

ישראל אייכלר:  האם אתה יודע איפה זה עומד? אני אשאל אותך כמה שאלות, כדי שתוכל להשיב ביחד, כדי שלא יהיה דו שיח של חירשים

ישראל אייכלר:  מה קורה עם חובת הכשרת בטיחות לעובדים, שאמרנו שצריך להיות, שיש קורס כזה, שעשיתם את זה, שעושים הכשרה בטיחותית לעובדים שעולים על הפיגומים, או במקומות העבודה; האם אתם מתכוונים לחייב את כלל העובדים בהכשרה המתאימה לפני שהם עולים אל מקומות העבודה, ועד מתי זה יהיה?     

חזי שוורצמן: מדיניות האכיפה, כפי שאמרתי, תקבל תוקף משפטי בימים הקרובים

חזי שוורצמן:  הישיבה הנוכחית כונסה מאתמול להיום, אז לא יכולנו להציג אותה היום, אבל אני מבטיח שהיא תוצג בישיבה הבאה

חזי שוורצמן:      הנושא של מיגון מכונות – הוצאתי הנחיה לכל המפקחים בנושא תעשייה להתמקד בנושא של מיגון מכונות

חזי שוורצמן:  מה המיקוד? שגם אם העובד רוצה להוריד את המיגון – הוא לא יוכל

חזי שוורצמן:  היו לנו עכשיו מקרים קטלניים שהעובד הוריד את המיגון, וכתוצאה מכך הוא נתפס במכונה

חזי שוורצמן:      הנושא של הרפורמה – אני מקווה שמשרד המשפטים נמצא עכשיו בוועדה כדי לדווח איך הוא מתקדם בנושא הרפורמה של אחריות בעלי תפקידים

חזי שוורצמן:  לא ייתכן שזה עדיין לא הסתיים

חזי שוורצמן:  כבוד היו"ר ביקש דיווח, אני מקווה שידווחו לו הפעם

חזי שוורצמן:      קורסים מקוונים, הכשרה בסיסית לעובדים, דבר שחסר לנו זה שנים – הוצאנו שני קורסים

חזי שוורצמן:  אחד: לנאמני בטיחות במפעלים, יעשו את זה מקוון, וגם לעובדים - כל עובד יוכל לגשת למקוון, בלי חובה של רגולציה, ולעשות קורס כדי להעשיר את הידיעות שלו

חזי שוורצמן:      מעבר לזה, הנושא של הפיילוט של עובדים פלסטינאים – במהלך 2023 נגדיל את ההיקף של העוברים את ההכשרה הבסיסית הזאת, וביקשנו מימון של המעסיקים

חזי שוורצמן:  הרי בהסכם של ההסתדרות עם משרד האוצר היה סעיף של מימון המעסיקים, זה עדיין נמצא בבחינה משפטית

חזי שוורצמן:  אנחנו חייבים שהמעסיקים יממנו את ההכשרות האלה – ברגע שזה ייפתר משפטית ופרקטית, נוכל להגיד שכל העובדים הפלסטינאים יקבלו הכשרה בסיסית, דבר שהוא חיוני ודרמטי

חזי שוורצמן:      הנושא של רשם הקבלנים, ממשק עם רשם הקבלנים – הגשנו לרשם הקבלנים עוד ארבע חברות

חזי שוורצמן:  אני מקווה שהוא בדיון, שידווח מה קורה איתן

חזי שוורצמן:      שיתוף פעולה עם רשות האוכלוסין: כל קבלן שצובר לרעתו מספר צווים מסוים – רשות האוכלוסין לא תאפשר לו לקבל אישור להעסיק עובדים זרים

חזי שוורצמן:  אני מקווה שהם שם בדיון

חזי שוורצמן:      אנחנו מקימים ב-2023 את יחידת החקירות, עם עשרה תקנים – משהו שלא היה, זה תמיד היה מה שנקרא "נוסף על תפקידם", אותם מפקחים שהיו בשטח היו גם חוקרים

חזי שוורצמן:  הפעם יהיו חוקרים שהם רק חוקרים, עשרה חוקרים, בשנת 2023

חזי שוורצמן:      הנושא של תחום מודיעין – הקמנו בעל תפקיד שעוסק רק במודיעין

חזי שוורצמן:      הנושא של עיצומים – ב-2023 גייסנו ארבעה ממוני עיצומים, שזה כל תפקידם בחיים, הם יעשו רק עיצומים

חזי שוורצמן:  לא כמו שהיה עד עכשיו, שעשו גם וגם

חזי שוורצמן:      הנושא של איוש תקנים – יצאו 20 תקנים, אוישו שישה

חזי שוורצמן:  אני מדווח לוועדה: יש לנו קושי בגיוס אנשים

חזי שוורצמן:  הרי אנחנו מבקשים מהנדסים או הנדסאים

חזי שוורצמן:  בואו נגיד ככה: אני עובר במסדרון ולא רואה הרבה אנשים שבאים לשירות הממשלתי, במיוחד לא לתפקיד הזה

חזי שוורצמן:  אם אני מהנדס או הנדסאי בנייה, יש לי עכשיו הרבה עבודה בישראל - בתשתיות, בכבישים

חזי שוורצמן:  לאו דווקא בא לי מינהל הבטיחות, שזו עבודה מאוד-מאוד קשה

חזי שוורצמן:  לא נשכח את העבודה הזאת

חזי שוורצמן:  פיקוח - - -     

ישראל אייכלר: אולי תאפשר לאנשים שאינם מהנדסים לעשות את העבודה

חזי שוורצמן: הנושא של תיקון נוהל מנהלי עבודה – באתרים גדולים אנחנו מבקשים ודורשים מספר מנהלי עבודה

חזי שוורצמן:  אחר כך יגידו לך בישיבה שזה לא מתקיים – אז זה כן מתקיים

חזי שוורצמן:  באתרים גדולים יש מספר מנהלי עבודה

חזי שוורצמן:  ברפורמה הגדולה גם יש שורה שאומרת שבאתרים מסוימים הם יחולקו למספר מנהלי עבודה

חזי שוורצמן:      פרסום תאונות – כבוד היו"ר, אנחנו מפרסמים מה שאפשר לפי ההגבלות המשפטיות

חזי שוורצמן:  אנחנו מוציאים הנחיות לשטח, בשנת 2022 הוצאנו לשטח שלוש הנחיות מאוד מרכזיות: פיגום ממוכן, מעליות בנייה, ואלמנט נוסף של עבודה חמה

חזי שוורצמן:  כל מה שאפשר להוציא רוחבי – אנחנו נוציא

חזי שוורצמן:  אני ממתין לחקירה של הפיגום הזיזי בנתניה - נודע לי שהייתה שם רשלנות של הרכבה – כדי להוציא הנחיה בנושא הזה

חזי שוורצמן:  בנושא של רמת גן, שם נהרגו שני עובדים – דווקא היו שם פיגומים מהסוג החדש, הישראלי, שכל כך רצינו לראות בשטח

חזי שוורצמן:  כנראה שהיה שם מחדל, אולי של פגיעת מנוף ואולי של עיגון לקיר, הכל נחקר

חזי שוורצמן:  ברגע שנדע את המסקנות – נפרסם אותן

חזי שוורצמן:  כל עוד אנחנו לא יודעים את המסקנות אנחנו לא יכולים לפרסם, ולכן אנחנו ממתינים ונפרסם את זה בבוא העת

חזי שוורצמן:  תודה

ישראל אייכלר: תודה רבה לך, מר שוורצמן

ישראל אייכלר:  הזום עדיין לא מספיק משוכלל כדי שנוכל לעשות שיחה משותפת

ישראל אייכלר:  אבל שמענו דיווח מאוד-מאוד מפורט, אנחנו גם נעבור על הפרוטוקול, נסכם את זה, נראה איזו תועלת אפשר להפיק מזה למניעת התאונות הבאות

ישראל אייכלר:      יש הרבה אנשים על הזום, אבל עכשיו אני מעדיף לדבר עם האנשים פה

ישראל אייכלר:  יש קבוצה שעוסקת במאבק בתאונות בניין ותעשייה, בראשות ד"ר הדס תגרי, המנהלת

הדס תגרי: שלום, בוקר טוב

הדס תגרי:  אנחנו באמת נמצאים במצב חמור

הדס תגרי:  בחודש וחצי האחרונים נהרגו בתאונות עבודה סך הכל 18 עובדים, מחציתם בענף הבניין - אני מדברת רק על החודש וחצי שחלפו מאז הדיון האחרון של הוועדה

הדס תגרי:  תשעה בכל חודש, כמחציתם בענף הבניין

הדס תגרי:  בנוסף להם יש עוד שני עוברי אורח שנהרגו בתאונות עבודה

הדס תגרי:  מתחילת השנה סך הכל 23 הרוגים, מהם 12 בענף הבנייה – אני מדברת רק על עובדים

הדס תגרי:  המצב חמור בשני התחומים: גם בענף הבנייה וגם בתחומי התעסוקה האחרים, בפרט - - -     

ישראל אייכלר: מה את מציעה לנו לעשות כדי שנוכל למנוע את הדבר הזה?     

הדס תגרי: תראה, אנחנו מתכנסים פה בהתראה מאוד קצרה - - -     

ישראל אייכלר: לא הייתה לנו ברירה, בגלל הדחיפות במספר התאונות

הדס תגרי: ערב חג הפסח, הרצון – המשותף לכולנו, אני חושבת – שדברים יתקדמו

הדס תגרי:  בואו נתמקד בכמה דברים ממוקדים - - -     

ישראל אייכלר: מעשיים, פתרונות

הדס תגרי: דבר אחד הוא בדבר הרחבת האחריות לבטיחות באתרי בנייה

הדס תגרי:  בדיון הקודם אמרו שהן יוצגו תוך שבועיים – נורא חשוב שהן יוצגו

הדס תגרי:  גם אם עדיין יש נקודות שעוד יש בהן התלבטות כזו או אחרת – אלה תקנות שתהיה עליהן הרבה עבודה, בוודאי שכולנו נידרש לתת את דעתנו, וחברי הוועדה הנכבדה בראש כולנו

הדס תגרי:      כל הדברים שאני אגיד עכשיו - - - לדעתי ממש בשבועיים הקרובים, ואם לא בשבועיים הקרובים אז מיד לאחר חג הפסח: טיוטה של תקנות להרחבת האחריות באתרי בנייה, שזה דבר קריטי; הצגת מצבת המפקחים – לא לזרוק מספרים, להגיד כמה יש, כמה תקנים לא מאוישים יש, למה לא מצליחים לאייש אותם, מה התוכנית לאייש אותם; ולייצר תקן קבוע למפקחים, בחלוקה לענף הבנייה וענפים אחרים - כי כל פעם זורקים מספרים, בין אם הגיוניים ובין אם לא הגיוניים

הדס תגרי:  יש סך הכל 80 מפקחים, מתוכם 60 בבנייה ורק 20 בענפים האחרים, זה לא כל כך הגיוני

ישראל אייכלר: יש משהו שהצעת בחקיקה?     

הדס תגרי: לגבי מדיניות פיקוח ואכיפה – חייבים להגיד את זה: אנחנו שומעים כבר שנתיים שיש מדיניות כזאת, אבל לא מפרסמים אותה

הדס תגרי:  אם יש מדיניות כזאת – אז מחר בבוקר על שולחנה של הוועדה ועל שולחנם, היא כבר הוצגה, כביכול, אני צפיתי בכנס, שמעתי דיבורים על מדיניות כזאת, שמעתי כמה נקודות, אבל בין זה לבין מדיניות המרחק הוא גדול

הדס תגרי:  אבל אם היא כבר קיימת – מה טוב, אז מחר בבוקר, או היום בצהריים, על שולחנה של הוועדה

ישראל אייכלר: יש לי שאלה אלייך

ישראל אייכלר:  שוורצמן אמר פה קודם שיש בעיה במציאת מהנדסים או הנדסאים שיכולים להיות מפקחים, והוא לא מוצא מספיק אנשים כדי לפקח

ישראל אייכלר:  אולי כדאי – תגידי לי את, כמי שמכירה את הנושא – שהמפקח לא יהיה חייב להיות מהנדס או הנדסאי, אלא גם אדם רגיל, שיכול לבוא, לפקח ולראות אם עומדים בתקנות

הדס תגרי: קודם כל, מפקחי בטיחות בכלל - בכל התחומים – צריכים להיות לפחות טכנאים, כאשר מפקחים בענף הבנייה צריכים להיות הנדסאים

הדס תגרי:  אני בוודאי לא מציעה להוציא את הסטנדרטים, הם לא צריכים להיות מהנדסים, אלא הנדסאים בענף הבנייה - - -     

ישראל אייכלר: אבל הוא אומר שאין לו מספיק אנשים, מהנדס והנדסאי לא רוצה לעשות את זה

הדס תגרי: אתם יודעים, שירות המדינה מגייס אנשים, מגייס מהנדסים והנדסאים, אחיות, אחים ורופאים – אם יש קושי באיוש, קודם כל שיבואו ויציגו לנו את הקשיים

ישראל אייכלר: הם הציגו, הם אמרו שיש מחסור

הדס תגרי: שיציגו את התהליכים, מה קרה ומה לא קרה, ויסבירו מה הפתרונות

הדס תגרי:  להציע את הפתרונות זה התפקיד שלהם, לא שלנו

הדס תגרי:  אולי צריך לשפר את התנאים, ואולי צריך מעט תקציב לזה

הדס תגרי:  משרד העבודה הודיע לפני שבועיים שהוא הצליח לגייס מיליארד שקלים נוספים למשרד העבודה, שזה הישג מאוד מרשים לשר העבודה

הדס תגרי:  אז מתוך התוספת הזאת של המיליארד – יקצו מה שצריך כדי לשפר את התנאים

הדס תגרי:  אם שם נמצא החסם – אני לא יודעת, הם צריכים להציג

הדס תגרי:  בגלל זה אני חושבת שחשוב שהם יציגו, בצורה מפורטת ובכתב, את המצבה, את התקנים הלא מאוישים, אילו מאמצים נעשו כדי לאייש ולמה לדעתם לא הצליחו, איפה החסמים, איפה הפתרונות, ומה התוכנית לפתור את החסמים הללו ולשפר את המצב הזה

הדס תגרי:  להתגבר על הדברים האחרים

הדס תגרי:      הנושא של הכשרות בטיחות – קודם כל, צריכה להיות חובה גורפת למתן הכשרות בטיחות לענף הבנייה

הדס תגרי:  מדובר בעבודה הכי מסוכנת

הדס תגרי:  מדובר בהתחייבות של המדינה, בהסכם עם ההסתדרות מ-2018, שהיא תקבע חובה כזאת להכשרות בטיחות, וזה לא קרה עד עכשיו

הדס תגרי:  זה צריך לקרות, ומאוד פשוט שזה יקרה, זו תקנה מאוד פשוטה, אפשר לנסח אותה ולהביא אותה לוועדה לאחר חג הפסח – תקנה של השר, לאישור הוועדה

הדס תגרי:       בנוסף לכך, הייתה לפני שנה וחצי החלטת ממשלה קונקרטית למתן הכשרות בטיחות לעובדים פלסטיניים

הדס תגרי:  יתר על כן, התוכנית כבר יצאה לפועל – היה פיילוט, הודיעו בשנה שעברה שיש פיילוט שיתחיל באפריל ויבוצע על כ-3000 או 4000 עובדים פלסטיניים, כחמישה אחוז מכלל העובדים

הדס תגרי:  למיטב ידיעתנו, הפיילוט הזה בוצע, היו אמורות להיות מסקנות, והתוכנית המחייבת שתכלול גם התניית היתר העסקה לעובדים פלסטיניים בהכשרת הבטיחות

הדס תגרי:      אני רוצה לחדד: עובדים פלסטיניים הם הקבוצה שנפגעת בשיעור הגבוה ביותר בענף הבנייה

הדס תגרי:  שליש מההרוגים בענף הבנייה בשנה שעברה היו פלסטינים, מתחילת השנה אנחנו - - -     

ישראל אייכלר: היה איזה מכון בבית צפאפא שעשה הכשרה - - -     

איל בן ראובן: זה שלנו, כבוד היו"ר

איל בן ראובן:  זה עבד וזה יוצא לדרך

איל בן ראובן:  אני אגיד על זה כמה מילים

ישראל אייכלר: בסדר

ישראל אייכלר:  תודה רבה, ד"ר תגרי

ישראל אייכלר:  איל בן ראובן, היית פה לפני חודש וחצי והצגת רעיון של חינוך בטיחותי ואווירה בטיחותית – אתה לא צריך לחזור על כל הרעיון, אבל תן לנו פתרון לעכשיו, בדיון החירום הזה, למעשה, מה אנחנו עושים

איל בן ראובן: אני מיד אדבר על זה

איל בן ראובן:  קודם כל, תודה על הדיון

איל בן ראובן:  שתי חברות הכנסת שהצטרפו, דבי ביטון ועאידה תומא סלימאן – תודה לכן שבאתן, כי רציתי להגיד בתחילת הדיון שאני לא שמח שרק אתה פה

ישראל אייכלר: לא, לא, הן באו ויבואו עוד

איל בן ראובן: זה יפה וזה חשוב

איל בן ראובן:  כבוד היו"ר, התחלנו את השנה לא טוב

איל בן ראובן:  הצגתי בשנה שעברה, הייתה בשנה שעברה ירידה משמעותית בכמות ההרוגים, והתחלנו את השנה לא טוב

איל בן ראובן:  המספרים נאמרו פה

איל בן ראובן:  קודם כל, אני רוצה להציע לחבריי פה, אני, כיו"ר מטה בטיחות בענף הבנייה מטעם הקרן, לא מפנה אצבע מאשימה כלפי אף אחד, אלא לוקח אחריות ושואל את עצמי, לא אותך ולא אף אחד כאן, מה אני עושה כדי לתקן - יש פה בעיה שצריך להתמודד איתה

איל בן ראובן:  ואני מציע את זה לכולנו, אנחנו צריכים לקחת אחריות

איל בן ראובן:  יש פה בעיה וצריך לתת לה פתרון

איל בן ראובן:      אני אתן דוגמה

איל בן ראובן:  מאחר שכבר לפני בערך חודש, שלושה שבועות, הבנתי שאנחנו בכיוון לא טוב – אז הנה, אני מעדכן אותך, שב-2 במרץ עצרתי את ענף הבנייה

איל בן ראובן:  לי אין רגולציה, לכן אני לא יכול להגיד לך שכל הענף עצר; אני כן יכול להגיד לך שכ-500 אתרי בנייה עצרו את עצמם - - -     

ישראל אייכלר: חבר הכנסת אלהואשלה

ישראל אייכלר:  בדיוק, אני רוצה שתשב קדימה, כמה שיותר קרוב

איל בן ראובן: אני אומר שוב: כל אחד מאיתנו צריך לשאול מה הוא עושה

איל בן ראובן:  אני גם אתן לך המלצות תכף

איל בן ראובן:      ב-2 במרץ עצרתי את ענף הבנייה למספר שעות, כאשר 500 אתרי בנייה בישראל עצרו ועסקו כל הבוקר בבטיחות

ישראל אייכלר: בעקבות מה?     

איל בן ראובן: בעקבות כמות התאונות שראיתי, שכמות האירועים בשעה הולכת וגדלה, ואנחנו צריכים לעצור את השטפון, כמו שאני קורא לזה

איל בן ראובן:  ולכן עצרנו ליום, וכ-200 חברות עצרו, כ-500 אתרי בנייה עמדו, אני ביקרתי

איל בן ראובן:  לא בכולם, כמובן, אבל עצרנו, עשינו יום שלם לטובת העניין

דן ורשבסקי: אני חושב שזה הפתרון – לעצור את ענף הבנייה, ולא ליום אחד

דן ורשבסקי:  ואז לא יהיו תאונות

ישראל אייכלר: לשנתיים?     

איל בן ראובן: רעיון מצוין

איל בן ראובן:      הלאה: הצגתי לך באופן אישי את אותה תוכנית, תוכנית הכוכבים

איל בן ראובן:  אני אגיד עליה מילה, כי אנחנו מרחיבים אותה, כי זה חלק מהעניין

איל בן ראובן:  היא מאוד-מאוד אפקטיבית

איל בן ראובן:  דרך אגב, מההרוגים שישנם השנה, אחד הוא מחברה שנמצאת איתנו בתוכנית הכוכבים; אני מזכיר: כ-160 חברות בנייה נמצאות היום בתהליך של תוכנית הכוכבים, 90 כבר קיבלו כוכב ראשון, זה תהליך שמתפתח

איל בן ראובן:  התהליך הזה – חברות מתייצבות - - - החברות שמתייצבות לתוכנית הזאת, תוכנית הכוכבים, באות מרצון

איל בן ראובן:  אין לי רגולציה כדי להכריח אותן

איל בן ראובן:  הן גם משלמות בשביל התוכנית הזאת

איל בן ראובן:  מבחינתן התוכנית הזאת מאוד אפקטיבית עבורן, ונדמה לי שיש פה אנשים שיגידו על זה מילה לאחר מכן

איל בן ראובן:      מילה על תוכנית הבטיחות המעשית, כפי - - -     

דבורה ביטון: סליחה, מה הקריטריונים? בנושא של תוכנית הכוכבים – מה זה אומר?     

איל בן ראובן: השאלה היא אם אתה רוצה - - -     

ישראל אייכלר: לא, אני אגיד לך במשפט אחד, הוא נתן בפעם הקודמת הרצאה ארוכה, של חצי שעה

דבורה ביטון: אני מתנצלת, אנחנו נעים ונדים

ישראל אייכלר: הרעיון הוא ליצור - - -     

איל בן ראובן: אני אגיד

ישראל אייכלר: אני אתרגם אותך, כי אני רוצה לקדם את הדיון

איל בן ראובן: אני אגיד משהו אחר, דבי

איל בן ראובן:  אני רוצה להזמין אותך אליי, ואני אקח אותך לחברת כוכבים

איל בן ראובן:  אלה חברות שכל בוקר יש בהן תדריך בוקר, שיש בהן ערכים כמו: עובד שיש לו בעיה – כלומר, לא קיבל את מה שהוא צריך לטובת בטיחות – חייב להגיד שהוא לא מבצע, ולקבל על זה חיבוק

דבורה ביטון: בשדרות מישהו קיבל כוכב?     

איל בן ראובן: אני לא זוכר כרגע בשדרות, אבל זה בכל הארץ – 160 חברות גדולות נמצאות היום בתוך התוכנית הזאת

ישראל אייכלר: הרעיון הוא מוטיבציה עצמית של אנשים לבטיחות - - -     

דבורה ביטון: להגברת הבטיחות, המודעות וכל זה

איל בן ראובן: ליצור אצל המנהלים רצון לעשות בטיחות – לא כי חזי שוורצמן בא עם העבודה החשובה שלו, אלא מרצון

איל בן ראובן:  וזה קורה

דבורה ביטון: זה חשוב, מציל חיים

איל בן ראובן: תחקור והפקת לקחים

איל בן ראובן:  דרך אגב, הייתה עכשיו תאונה, בשבוע שעבר - הנה, אני מגיש לך: באותו ערב יצא לכל חברות הבנייה מה שאנחנו קוראים לו "- - - מפנה"; לא תחקיר, כי המשטרה לא מרשה לי לתחקר, אבל מה קרה ומה המסקנות הראשונות, ועם המלצות ראשוניות באשר למה לעשות

איל בן ראובן:  אתם יכולים לראות את זה - - -     

אחמד טיבי: אגב, החברות האלה משלמות, נכון?     

איל בן ראובן: החברות משלמות, כן

איל בן ראובן:  החברות משלמות חלק, קרן מנוף, שעושה עבודה יוצאת מן הכלל, משלמת חלק, וחלק זה מסובסד, וזה דבר שעובד

איל בן ראובן:      אני רוצה להגיד לך מה אני ממליץ לך כדי שהדיון הזה יהיה דיון אפקטיבי

איל בן ראובן:  ראשית: להצהיר - הצהרה שלך, של ראש ועדה בכנסת – שהסטנדרט של תוכנית הכוכבים, שמוכחת כיום כתוכנית מאוד אפקטיבית, יהפוך להיות סטנדרט מחייב בענף הבנייה

איל בן ראובן:  זה ייקח זמן, גם דיברתי עם השר על הנושא הזה, ברגע שזה יצא מפה, החברות ירוצו אלינו

איל בן ראובן:  גם ככה עומדים בתור

איל בן ראובן:  אין לנו בעיה עם זה

איל בן ראובן:  אבל אני חושב שזה צריך לבוא גם מהצד של המדינה, שאומרת שזאת תוכנית מחייבת ולשם צריך להתקדם

איל בן ראובן:  יש לנו היום תוכנית כוכבים לחברות הגדולות, יש לנו תוכנית כוכבים מצומצמת יותר לחברות הקטנות, אני נכנס עכשיו - - -     

דבורה ביטון: יש גם הרבה קבלנים, שהם לא בדיוק, שאצלם זה הכי מפחיד

איל בן ראובן: לקחת לי את המילה

איל בן ראובן:  אנחנו נכנסים עכשיו לתוכנית לקבלני משנה, כי קבלני משנה זאת אחת מהבעיות הכי גדולות שישנן: סוגיית האחריות, הסמכות, כל זה – יש לנו עכשיו תוכנית לקבלני משנה

איל בן ראובן:  אני מציע לך להגדיר את הדבר הזה כסטנדרט נדרש, במעלה הדרך, להגיע אליו

איל בן ראובן:      הדבר השני שאני ממליץ לך: להכריז שבמעלה הדרך, תוך שנתיים-שלוש, כמה שתחליט, עובד בנייה לא יכול להיכנס לאתר בנייה בלי שהוא עבר השתלמות בטיחות מעשית

איל בן ראובן:  השתלמות בטיחות מעשית זה יום

ישראל אייכלר: סך הכל עשר שעות - - -     

דבורה ביטון: החברה לא יכולים להכשיר אותם? כלומר, אתה בעצם אומר שבמקום שמנהל עבודה יבוא ויכשיר לבטיחות, אתה מבקש הכשרה חיצונית

דבורה ביטון:  אני רוצה להבין - - -     

איל בן ראובן: אני הכשרתי היום תשע מכללות במדינת ישראל, שאני אחראי לתוכנית הפעולה שלהן, אני מבקר אותן, אני בא לעשות להן מסדרים, כמו שזה נקרא במושגים הצבאיים, כדי לראות שהם מוכנים לדבר הזה

איל בן ראובן:  למה נכנסתי לזה? כי היום יש, למשל, אחריות - - -     

דבורה ביטון: רגע, ואז האחריות תהיה שלהם?     

מאיר שמש: איל, למה שלא יהיה מאגר? שיהיה מאגר - - -     

איל בן ראובן: חבר'ה, רגע

מאיר שמש: אבל כל הרעיונות האלה כבר היו, כבר נתנו אותם מזמן

איל בן ראובן: חבר'ה, אני מספר לכם מה מתקיים היום

איל בן ראובן:  היום אנחנו מצליחים להעביר בשנה כ-4000-5000 עובדים, שבאים ליום, ומקבלים ביום הזה, הם שמים עליהם רתמה, הם עולים לגובה והם נקשרים - - -     

ישראל אייכלר: איל בן ראובן, הציבור שלנו והוועדה שלנו שמעה את הדברים שלך ומאוד מעריכים את זה, לכן הזמנו אותך

ישראל אייכלר:  אבל אם תחזור על כל תוכנית הכוכבים, אנשים יפלו מהבניינים ואנחנו נעשה - - -     

איל בן ראובן: לא, זאת לא תוכנית הכוכבים

איל בן ראובן:  אני ממליץ לך להכריז על התוכנית הזאת כתוכנית מחייבת

ישראל אייכלר: אנחנו נשקול את זה

איל בן ראובן: הלאה

איל בן ראובן:  אני מאוד ממליץ לך להזמין את השלטון המקומי ולהציג פה תוכנית פעולה של השלטון המקומי: איך הם מתייצבים למאמץ הזה

ישראל אייכלר: ברוך שכיוונת לדעת המנהלת, היא כתבה לי פה לשאול את מרכז השלטון המקומי - -     

דבורה ביטון: אבל יש להם הנחיות שכשאמרנו שלא רוצים - - -     

ישראל אייכלר: כי בפעם הקודמת דיברנו על זה שעד היום הם לא רצו לקחת אחריות

ישראל אייכלר:  אחרי שחברי הכנסת ידברו אני אפנה אליהם

איל בן ראובן: זה לגבי העניין הזה

איל בן ראובן:  הלאה

איל בן ראובן:      הייתה לנו עכשיו תאונה עם מנוף

איל בן ראובן:  יש לנו לא מעט תאונות עם מנופים

איל בן ראובן:  בתחום המנופים אני ממליץ לך, ויש פה גם אנשי מקצוע – ראשית: להגדיר גם לחבר'ה של פלס מערכה כנגד סוגיית זיופי רישיונות של מפעילי מנוף

דן ורשבסקי: זיופי רישיונות

דן ורשבסקי:  כבר פתרנו את זה

דן ורשבסקי:  תיכנסו - - -     

דבורה ביטון: זה כבר פלילי, זה משהו - - -     

דן ורשבסקי: איל, תן לנו לדבר, לאנשי המקצוע המנופאים

דן ורשבסקי:  לא צריך - - -     

ישראל אייכלר: אני רוצה - - -     

איל בן ראובן: יש לי עוד מה להגיד, רגע

ישראל אייכלר: אני אולי אתן לך עוד פעם

דן ורשבסקי: כל הזמן מאשימים את המנופאים, כששום מנוף לא קשור לשום תאונה שהייתה בזמן האחרון

דן ורשבסקי:  לא באשקלון, לא ברמת גן - - -     

ישראל אייכלר: איל, תעשה לי טובה, אני רוצה לתת לחברי הכנסת לדבר

איל בן ראובן: אני מסיים עוד דקה, תן לי רק לגמור

איל בן ראובן:  לגבי המנופים – היום יש לנו, למוסד לבטיחות וגהות, אתר של סימולטורים

איל בן ראובן:  אני מציע להגדיר שמנופאי חייב לעבור באתר סימולטורים כזה אחת לשנה, כדי לתרגל את עצמו, להכשיר את עצמו, זה גם יקל על סוגיית הזיופים

איל בן ראובן:  יש לנו היום מנופים שמופעלים מלמטה על ידי cockpit, צריך לבוא לראות את זה

איל בן ראובן:  זה פיתוח אדיר, ומשום מה הדבר הזה הגיע היום עד לבג"ץ, כי מינהל הבטיחות עוצר לדבר הזה את ההתקדמות

איל בן ראובן:  אני אומר לך, זה דבר מופלא

איל בן ראובן:      קידום חוק אחריות וסמכות - - -     

דבורה ביטון: אנחנו צריכים גם לצאת להצבעות

דבורה ביטון:  בואו, אולי נשאיר את זה - - -     

ישראל אייכלר: אז זהו, רבותיי, אני אתן לכולם, אבל שכל אחד יקצר

ישראל אייכלר:  אני לא יכול שיהיו פה הרצאות, אנשים באו מרחוק בהתראה קצרה

ישראל אייכלר:  חברת הכנסת סלימאן, בבקשה

עאידה תומא סלימאן: תודה, כבוד היו"ר

עאידה תומא סלימאן:  אני שמחה שנענית ואתה מקיים את הדיון, כי גם המציאות מאוד קשה

עאידה תומא סלימאן:  כל מה שקרה בתקופה האחרונה, מספר ההרוגים, מספר הפצועים, כל התאונות האלה

עאידה תומא סלימאן:  אני מכבדת שכל אחד ייקח על עצמו את האחריות שלו, כמו שאמרת, איל

עאידה תומא סלימאן:  והאחריות שלנו פה בכנסת, ובוועדות הכנסת, היא שני דברים: רגולציה וחוקים, ובקרה על העבודה של אנשי המקצוע

עאידה תומא סלימאן:  להעלות את המודעות, להכשיר וכו' – אנחנו נוגעים בזה כל עוד זה בעניין הרגולציה וצריך לשנות רגולציה

עאידה תומא סלימאן:  אני לא רוצה להיכנס עכשיו ולשטוח מחדש למה זה קורה ואיך זה

עאידה תומא סלימאן:  יש לי הרגל בכנסת הזו, כנראה מאוד מגונה, שאני כל פעם מנסה לבנות על הדיון הקודם ולהתקדם קצת הלאה, ולראות איך אנחנו מתקדמים

עאידה תומא סלימאן:  לא יכול להיות שנשב כל פעם ונבכה, נגיד שהמצב לא טוב ולא נתקדם

עאידה תומא סלימאן:       כבוד היו"ר, בדיון הקודם פניתי לנציג של רשם הקבלנים וביקשתי לדעת בגין כמה חברות התקיים שימוע בגלל שהגיע ממינהל הבטיחות דו"ח שאומר שהם התרשלו בעניין הבטיחות – לא קיבלתי תשובה

עאידה תומא סלימאן:  משום מה הם הגיעו לדיון כזה בלי הסטטיסטיקה הזו

עאידה תומא סלימאן:  אז עכשיו אני מבקשת לדעת: כמה התקיימו בשנה שעברה וכמה התקיימו בשנה הזו? מתי מינהל הבטיחות העביר דיווחים וכמה? ומה מספר החברות שנכללו בדיווחים האלה? כדי להשוות ולראות מי עושה מה, וכמה הם עוקבים אחד אחרי השני

עאידה תומא סלימאן:      בעניין של העגורנים – והיו לנו תאונות מאוד קשות בשבועיים האחרונים: באופן מפתיע וגורף, מינהל הבטיחות הוציא ביולי 2021 הוראה להפסיק את הפעלת העגורנים מהקרקע, דבר שיכול לחסוך בחיי אדם

עאידה תומא סלימאן:  בלי שום הסבר, בלי הבנה למה ואיך, ומה זה גורם

עאידה תומא סלימאן:  אם אפשר לקבל הסבר, מדוע הם מונעים את ההפעלה הזו, מה המטרה של המניעה הזו וכמה זה יימשך? לתת לנו תשובה, פשוט מאוד

עאידה תומא סלימאן:  זה יכול לחסוך בחיי אדם

עאידה תומא סלימאן:  יכול להיות שלא בכל המקרים אפשר להפעיל בצורה כזו, אבל במקרים שאפשר – בהחלט צריך לעשות את זה

עאידה תומא סלימאן:  אני חושבת שהגיע הזמן שנקבל תשובות מאוד ברורות

עאידה תומא סלימאן:  גם יש הצעות חקיקה שעומדות ומחכות

עאידה תומא סלימאן:  אני מציעה שכל ישיבה נתקדם עוד צעד אחד, שנדע שאנחנו עושים משהו

ישראל אייכלר: זה מה שאני רוצה, יש לי פה את הסיכום של הישיבה הקודמת, וכמו שאמרת, אני רוצה לדעת במה התקדמנו ובמה לא

ישראל אייכלר:  חברת הכנסת דבי ביטון רצתה לדבר

דבורה ביטון: אדוני, כפי שחברתי אמרה, אני חושבת שלא דיי במילים, הגיע הזמן למעשים

דבורה ביטון:  כי בזמן האחרון אנחנו קמים כמעט כל בוקר לעוד הרוג ועוד הרוג, בנסיבות מטרידות

דבורה ביטון:  הסוגייה הזו של עגורנים, שעד 2021 יכלו לשלוט בהם מלמטה במערכת טכנולוגית, בלי צורך שיהיה בן אדם על הצריח – זה יכול למנוע המון אסונות

דבורה ביטון:  וזו סוגייה שהיא לא ברורה, הרי כל מה שאפשר לעשות כדי להמעיט ולהנמיך את הסכנה של העובד צריך לקבל ביטוי

דן ורשבסקי: מה הקשר לעגורנים מהקרקע ול- - -     

דבורה ביטון: כי יש אפשרות לשלוט בהם, לא חייב שמישהו ישב

דבורה ביטון:  באסון שקרה ברמת גן, מאוד יכול להיות שאם השליטה הייתה מלמטה - - -      

דן ורשבסקי: אבל זה שהבן אדם יפעיל אותו מלמטה לא ימנע את התאונה למעלה

דבורה ביטון: למה שזה לא יפעל? אם הוא מסתכל אז יכול להיות שהוא היה רואה שהכבל נתפס, כשהוא ישב בסוף העגורן והוא לא ראה

ברוך פרנס: באשדוד מנופאי נפל מלמעלה

דבורה ביטון: על מה ההתנגדות בכלל? הרי אם מכונה יכולה לעשות את זה, למה בן אדם צריך לשבת בראש הצריח ולסכן את עצמו? אותו בן אדם פשוט יעבוד על מחשב ולא למעלה, ולא יסכן את עצמו

דן ורשבסקי: על זה אתה בונה מערכת? על זה? בן אדם אחד נפל - - -     

דבורה ביטון: כן, כמו שיש היום מכוניות חשמליות – אפשר לבנות מערכת ולהציל חיי אדם

דן ורשבסקי: תשימו מעלית - - -     

ישראל אייכלר: רק רגע

ישראל אייכלר:  אני מפסיק את הנושא שרציתי ללכת הלאה, אני עוזב את הסדר, היות והוזכרו פה המנופאים ואני רואה שדן ורשבסקי מאוד כועס, ובפעם הקודמת הוא לא יכול היה לבוא לידי ביטוי, אני רוצה שהפעם

ישראל אייכלר:  תענה על מה שהם אומרים

ישראל אייכלר:  זכות הדיבור שלך – דקה שלמה, אבל אף אחד לא יפריע לך

דן ורשבסקי: קודם כל, תודה רבה

דן ורשבסקי:  אני לא נגד הפעלה מלמטה, אני בעד הפעלה מלמטה

דן ורשבסקי:  אבל לפני שמפעילים, שקודם כל יבואו עם תוכנית: מי מפעיל, איזה ותק

דן ורשבסקי:  בתקופה האחרונה לא קרה, יש לנו אולי נפילה אחת ממנוף, על זה הוא מתלבש? בן אדם נפל מהסולם

דן ורשבסקי:  אני לא מתעסק עכשיו, אולי שילכו לאירופה? חזרתי עכשיו מהולנד וראיתי את כל המנופים עם מעלית

דן ורשבסקי:  אז תדאג לזה, בבקשה

דן ורשבסקי:  תודה רבה, אל תצחק

דן ורשבסקי:  זה פחות זול מהקרונית, ב-25 אלף שקל אתה יכול להביא מעלית

ברוך פרנס: 70 אלף יורו

דן ורשבסקי: לא נורא, אז פעם אחת תשים 70 אלף יורו - - -     

ברוך פרנס: בשביל מה?     

דן ורשבסקי: אני רוצה להתייחס לכמה דברים

דן ורשבסקי:  אתה יודע מה כואב לי? איל בן ראובן מדבר, תוכנית הכוכבים, הכל מצוין

דן ורשבסקי:  מלמדים את המעסיקים? מי ילמד את הפועלים? מי ילמד? אנחנו - - -     

ישראל אייכלר: הכוכבים זה לעובדים

דן ורשבסקי: לא, לא, בוא, אני אגיד לך: באותה תוכנית, תוכנית הכוכבים, אני נכנס לאותם אתרים, העובדים שאני מייצג נכנסים – והאתת שם לא יודע אפילו שתי מילים בעברית

דן ורשבסקי:  אז איזו מין תוכנית כוכבים זאת? האתת, שמכוון את המנוף

דן ורשבסקי:  דרך אגב, ברוב התאונות האתת הוא זה שמכוון את המנוף

ישראל אייכלר: אתה אומר "אתת" בהנחה שהצופים מבינים מי זה, מה זה

ישראל אייכלר:  מאותת?     

דן ורשבסקי: האתת זה מי שבעצם מכוון, מאותת, ומכוון את המנוף

ישראל אייכלר: זה שעומד למטה, הפועל שמאותת למנופאי

ישראל אייכלר:  ואתה אומר שהוא בכלל לא יודע עברית

דן ורשבסקי: נכון

זהר שטיינברג: לרוב הוא דובר סינית

זהר שטיינברג:  -     

ישראל אייכלר: סינית או תאילנדית

דן ורשבסקי: התאונה ברמת גן, שמדברים עליה: והתמונה הראשונה, שהאשימו את המנופאי שם, המנוף פגע בפיגום – כבודו, המנופאי עבד שם מאחורי בניין

דן ורשבסקי:  זהו

דן ורשבסקי:  מישהו כיוון אותו

דן ורשבסקי:      אני רוצה להתייחס: הייתי עכשיו בהדרכה בגובה

דן ורשבסקי:  הדרכה מצוינת, באמת, אחת ההדרכות בגובה הכי טובות שקיבלתי

דן ורשבסקי:  בקרן עמית

דן ורשבסקי:  אבל כולם מתעסקים בהדרכה בגובה, שאתה מקבל תוך ארבע-שש שעות ונכנס לאתר בנייה

דן ורשבסקי:  מי בונה תוכנית? חוץ מגובה ונפילות בגובה יש כל כך הרבה סיכונים באתר בנייה, והפועלים לא מודעים אליהם, כלום

דן ורשבסקי:  עשית הדרכה בגובה – תיכנס

דן ורשבסקי:  איפה חשמל, איפה עבודה עם מנוף, מסתובבים בובקאטים, איפה יש קסדה, איפה נפילת חפצים? אף אחד לא יודע

דן ורשבסקי:  נפילה בגובה – זהו, זה נותן לך את האישור? תגידו, אתם שומעים על מה אתם מדברים? אם פה בכנסת הייתה חסרה איזו בלטה וחבר כנסת היה נופל, חס וחלילה, אתה יודע מה היה קורה? היו ארבע ועדות, ענישה וגם כלא, אני מבטיח לך

דן ורשבסקי:      שלחנו לך תוכנית

דן ורשבסקי:  קודם כל, אני רוצה להודות לך על זה שאתה מתייחס לנושא

דן ורשבסקי:  שלושה דברים, והדברים האלו פשוטים, זכויות עובדים

דן ורשבסקי:  קודם כל, לא הגיוני שמאז אותה ישיבה שהייתי בה וזעקתי, לפני חודש וחצי, נסגרה חברה אחת

דן ורשבסקי:  ומה קורה? שתיים נפתחו

דן ורשבסקי:  אנחנו מבקשים עכשיו, קודם כל, להתחיל להתייחס במיידי לחוק ערבות מוגדלת, להכניס את חוק הגברת האכיפה לתוך ענף הבניין, שהמעסיקים, הקבלנים ומזמיני השירות יהיו אחראיים על הפועלים שלהם, לא רק על התחת שלהם ועל הזכויות, הכוכבים וכל זה

דן ורשבסקי:  שידאגו קודם כל, לא לקבלנים, אני קובר את החברים שלי, איל לא קובר את החברים שלו

דן ורשבסקי:  החברים שלי שוברים את הרגליים, נופלים מהסולמות, הכל – אני רוצה את הפתרון הזה, לא קרונית ולא כלום

דן ורשבסקי:  תדאגו לזכויות של העובדים, יש לך כוח בזה, ואני יודע שאתה חבר כנסת שבאמת דואג לזכויות של העובדים ולערך של האנשים

דן ורשבסקי:  כולם רוצים לעשות עלינו קופות - - -     

ישראל אייכלר: הנה, מצוין

ישראל אייכלר:  הדברים שלך מצוינים, אני באמת עובר מיד להסתדרות עובדי הבניין

נעה בן שבת: אפשר רק לשאול משהו? אמרת שאתה רוצה שהנושא של ענף הבנייה ייכנס לחוק הגברת האכיפה

נעה בן שבת:  יש כמה נושאים שנמצאים בחוק הגברת האכיפה – אילו נושאים היית רוצה להוסיף?     

דן ורשבסקי: כלל, מזמין שירות שמזמין – שכר, קודם כל, בטיחות – שמזמין השירות יראה שהעובד באמת עבר הדרכה אמיתית במוסד אמיתי, בזמן אמיתי - - -     

ישראל אייכלר: יו"ר הסתדרות עובדי הבניין, מר יצחק מויאל, בבקשה, אם אתה יכול להתייחס – גם לדברים של ורשבסקי, אבל גם בכללי, מה אתה חושב לגבי המצב ומה אתה מציע לשפר? ממש במשפטים ספורים

יצחק מודעי: קודם כל, אני שוב מצטער שמקיימים בצורה רציפה, מצד אחד, דיון שעדיין לא מיצינו את הישיבה הקודמת, אבל חשוב מאוד שלקחת את הנושא הזה, את התפוח הלוהט הזה, ואתה מטפל בו בצורה מסיבית ורצינית

יצחק מודעי:      קודם כל, נאמרו פה המון דברים שאני מסכים עם חלק גדול מהם, אבל חייבים לעשות מעשה, אדוני היו"ר

יצחק מודעי:  אנחנו מטפלים בכמה חוקים, שמתמסמסים, כמו הנושא של חלוקת אחריות – היא חייבת להיות בסדר העדיפות של הוועדה

יצחק מודעי:  לכל הגורמים באתר יש תוכנית, ומשרד המשפטים שוב מעכב אותה שנתיים

יצחק מודעי:      שנית, הנושא של הגדלת הערבויות לתאגידים שמעסיקים מנופאים

יצחק מודעי:  יש בעיה קשה מאוד עם התאגידים שמעסיקים מנופאים

יצחק מודעי:  המנופאים הם כלי, אני לא יודע אם כל חברי הוועדה יודעים, אחת הבעיות עם המנופאים היא שרוב ההעסקה של המנופאים היא לא העסקה ישירה

יצחק מודעי:  אלה חוטבי עצים ושואבי מים בענף

יצחק מודעי:  הנושא הזה חייב לקבל טיפול רציני ומסיבי, כי העובדים האלה מופקרים

יצחק מודעי:  מעסיקים אותם 14 ו-16 שעות ביום, אין מספיק אכיפה בכל מה שקשור לשעות העבודה והמנוחה

יצחק מודעי:  אני ראיתי, והייתה לנו שיחה עם מינהל האכיפה וההסדרה – מה שאוכפים זה רק את מי שמקבל שכר מינימום

יצחק מודעי:  העובדים המנופאים מקבלים טיפה יותר מזה, ולכן לא מגיעים לאכוף את הבעיה

יצחק מודעי:  כי רוב האירועים האחרונים היו עם המנופאים

יצחק מודעי:      הדבר השלישי הוא הזיופים האדירים שיש

יצחק מודעי:  אלוהים אדירים, שומו שמיים, מכללות מזייפות תעודות, שולחים מנופאים - - -     (השמע משיחת הזום נפסק)     

ישראל אייכלר: דבר אל המיקרופון

יבגני סובה: בנקודה הכי חשובה, שמכללות מזייפות תעודות, נעלמת

יצחק מודעי: למינהל האכיפה וההסדרה חסרים המון מפקחים

יצחק מודעי:  גם למינהל הבטיחות וגם למינהל האכיפה וההסדרה

יצחק מודעי:  אדוני היו"ר, אתה יודע למה לא באים עובדים? כי השכר שנותנים שם הוא שכר עלוב

יצחק מודעי:  מי יגיע להיות בעבודה כזאת קשה, של אכיפה, כשהוא מקבל משכורת של 6000 שקל? אז חסרים אנשי מקצוע בכל התחומים

יצחק מודעי:  הענף הזה – חייבים, והצענו כמה פעמים, להקים מועצה ארצית שמתכללת את הכל

יצחק מודעי:  איך יכול להיות שלענף הבניין נכנסים עובדים שלא עושים שום הכשרה לבטיחות?     

ישראל אייכלר: כן, דיברנו על זה

יצחק מודעי: ולמה אנחנו צריכים לממן מהמימון שלנו את ההכשרה של העובדים הפלסטינים, העובדים הזרים והעובדים הרגילים, במקום המדינה?      

ישראל אייכלר: היו"ר מויאל, היועצת המשפטית רוצה לשאול אותך שאלה

נעה בן שבת: מר מויאל, רציתי לשאול אותך: דיברת על הערבות שאתה מבקש לקחת מאותם קבלני כוח אדם

נעה בן שבת:  יוחדה להם הוראה בחוק העסקת עובדים על ידי קבלני כוח אדם - - -     

יצחק מודעי: לא, לא, זה לא - - -     

נעה בן שבת: זה מה שאני רוצה לשאול: על איזו ערבות אתה מדבר, ומה אתה מצפה שהערבות הזאת תכסה? למה היא תהיה ערובה? לפיצוי על מקרי מוות? מה אתה מצפה?     

יצחק מודעי: זה מתחלק לשניים

יצחק מודעי:  החלק הראשון, הערבות של 40 אלף שקל לגבי כל מה שקשור לזכויות – בשכר

יצחק מודעי:  אני מדבר על ערבות של מתן רישיון בשמירה על בטיחות, שאם נתפסת חברה שמעסיקה מנופאי ללא היתר, ללא רישיון, שהוא בגילופין או שגורם נזק – תעשו ערבות של מיליון שקל

יצחק מודעי:  ככה תחסלו את החברות האלה שפותחות חברות כמו כת - - -     

נעה בן שבת: אבל על איזה מקרה יחלטו את הערובה הזאת? מה יהיה המקרה?     

יצחק מודעי: בכל מה שקשור לגורם של אירוע בטיחותי שמסכן חיי עובדים

ישראל אייכלר: אתה מתכוון לתאונה

יצחק מודעי: זאת הבעיה האמיתית

יצחק מודעי:  המקרים האחרונים של המנופאים - - -     

נעה בן שבת: כשמישהו כבר מת זה לא - - -     

ישראל אייכלר: לא, הם מתכוונים גם שמירה, גם אם תופסים מישהו שלא שומר על הבטיחות ומפקיר את העובדים - שיחלטו את הערבות

ישראל אייכלר:  זה מה שהוא מתכוון

דן ורשבסקי: כבודו, בדומה לתאגידים זרים: התנאים ששמו שם, ודאגו לזכויות של הזרים – שידאגו גם לזכויות של המנופאים באותן חברות

ישראל אייכלר: חבר הכנסת אלהואשלה ביקש

ישראל אייכלר:  בקצרה

וליד אל-הואשלה: שלום לכולם

וליד אל-הואשלה:  אני אדבר בקצרה

וליד אל-הואשלה:  אני חושב שהמספרים מדברים בעד עצמם

וליד אל-הואשלה:  לאחרונה אנחנו מזהים עלייה במקרי המוות והמקרים שבהם אנחנו מאבדים אנשים, רק לפני יומיים נהרגו ברמת גן מוסטפא אלחואמדה ואחמד אלחואמדה מהיישוב סמוע

וליד אל-הואשלה:  לכן אנחנו צריכים לשים דגש על כל הנושא הזה

וליד אל-הואשלה:      ראשית, אני רוצה להתייחס לנושא הפיקוח ברשויות המקומיות

וליד אל-הואשלה:  הנושא הזה לא עולה על שולחן המועצות והעיריות, ובכלל לא דנים בו

וליד אל-הואשלה:  היה לנו לפני חודש דיון בוועדת הפנים על איך הכנסת תחוקק חוקים על מנת לעזור לרשויות כן להתמקד בסוגייה הזאת

וליד אל-הואשלה:      הדבר השני שאני רוצה להתייחס אליו: אין פיקוח על המכללות, אין פיקוח על ההדרכות, וצריכות להיות הדרכות גם בשפה הערבית

וליד אל-הואשלה:  כי יש המון פועלים שמגיעים לארץ מהרשות הפלסטינאית ועוברים הדרכות ללא פיקוח, והדבר הזה צריך להיפסק, ולעשות רפורמה בנושא הזה של ההדרכות

וליד אל-הואשלה:      הדבר האחרון שאני רוצה להתייחס אליו זה הכנסת – אנחנו מחויבים לחוקק חוקים; ראשית: על מנת לעשות פיקוח רציני על כל אתרי הבנייה; שנית: צריכה להיות ענישה, כי בלי ענישה אנחנו לא יכולים להוריד את התופעה הזאת או למגר אותה

וליד אל-הואשלה:  לכן צריכה להיות חקיקה יסודית, רצינית, על מנת לפתור את הסוגייה הזאת - - -     

ישראל אייכלר: אתה רוצה להגיש הצעות חוק כאלה, להחתים חברים?     

וליד אל-הואשלה: כן

ישראל אייכלר: אז תעשה את זה, זה יכול להיות מועיל מאוד

ישראל אייכלר:  אם זה יגיע לוועדה אנחנו נקדם אותם

וליד אל-הואשלה: יש לנו הצעת חוק בנושא הזה שאנחנו מנסים לקדם עכשיו, אני וחבר הכנסת יעקב אשר

וליד אל-הואשלה:  אנחנו גם נתקדם בנושא הזה

ישראל אייכלר: בהצלחה

ישראל אייכלר:  חבר הכנסת עופר כסיף

עופר כסיף: תודה רבה

עופר כסיף:  אני אתחיל מהסוף, מהצעת חוק: לפני שבוע הצגתי הצעת חוק שאני מנסה להעביר כבר ארבע שנים, להקמת רשות בטיחות תעסוקתית ובריאות תעסוקתית

עופר כסיף:  לצערי, דיון ההמשך, ההצבעה והתשובה נדחו בחודשיים - - -     

ישראל אייכלר: אתה רוצה לאחד את מינהל הבטיחות והמוסד לגהות עם האכיפה וכל המוסדות האלה?     

עופר כסיף: בדיוק

עופר כסיף:  אני לא אכנס לרזולוציה כזאת, כמובן, משום שזה ייקח הרבה זמן

עופר כסיף:  כבוד היו"ר, אני בכנסת בדיוק ארבע שנים, וההצעה הראשונה שהגשתי לפני ארבע שנים - - -     

ישראל אייכלר: לא יותר? נראה לי שאתה פה כבר המון זמן

יבגני סובה: זה לא נמדד לפי הרעש, זה נמדד לפני שנים

עופר כסיף: בדיוק

עופר כסיף:  כשנהנים - - -     בכל אופן, הצעת החוק הראשונה שהגשתי פה לפני ארבע שנים היא אותה הצעת חוק כדי להתמודד עם המגפה הזאת - וזו מגפה – של הקטל בתאונות העבודה בכלל, ובתחום הבנייה בפרט

עופר כסיף:  זה עבר בקריאה טרומית בכנסת הקודמת, אבל אז היא התפזרה ולא היה דין רציפות, כי לא הצלחתי להעביר את זה בקריאה ראשונה

עופר כסיף:  אני פונה פה ליו"ר, לחברים המכובדים של הוועדה ולכל מי שיכול לעזור, שיעזרו לי להעביר את החוק הזה במהרה

עופר כסיף:  זה לא צעד מספיק, אבל זה צעד גדול קדימה במאבק בתאונות

עופר כסיף:  לא יכול להיות שאנחנו יושבים בוועדה הזאת כל פעם, גם הייתה ועדת משנה בכנסת הקודמת, בראשות חברי, חבר הכנסת לשעבר אוסאמה סעדי, שגם ישבה על המדוכה - הקטל הזה לא מפסיק

עופר כסיף:  חברים וחברות, זה חיי אדם, בחייכם, מה יותר מזה? למה צריך להתעכב? בואו נעביר את החקיקה ונתחיל צעד אחד קדימה, שבעקבותיו יבואו עוד, כדי שהדבר הזה יפסיק

עופר כסיף:  אני מבקש לא להתעכב יותר

ישראל אייכלר: תודה רבה

ישראל אייכלר:  שלמה אלוני, אתה סמנכ"ל המוסד לבטיחות ולגהות, והוא הזכיר את הצורך לעגן את כל המוסדות האלה 

שולמית אלוני: ממש בקצרה, כבודו

שולמית אלוני:      אנחנו עוסקים במניעה, המטרה שלנו היא למנוע תאונות, ואנחנו נוקטים באמצעים

שולמית אלוני:  אנחנו נמצאים בשטח, עם מדריכי שטח שמסבירים, לא רק על עבודה בגובה, גם על סיכונים

שולמית אלוני:  הקמנו מרכז למידה ענק לסימולטורים - איל בן ראובן הזכיר את זה - למפעילי העגורנים, למלגזות, למשאבות בטון, למנופים להעמסה עצמית

שולמית אלוני:  כל תאונה שקרתה – קנינו בעטיה סימולטור ואנחנו מלמדים תרחישי בטיחות

שולמית אלוני:  אנחנו מגלים פערים בקרב מנהלים בנושא בטיחות

שולמית אלוני:  מחלקת המחקר שלנו פרסמה עכשיו מחקר בנושא עבודה בגובה, יש פה מומחים לעבודה בגובה, וגילינו ש-40 אחוז מהעובדים לא מקבלים ציוד

שולמית אלוני:  גם אם הם מקבלים את הציוד – הם לא יודעים להשתמש בו

שולמית אלוני:  אז לאן אנחנו הולכים?     

יבגני סובה: כמה מפקחים יש לך סך הכל?     

שולמית אלוני: יש לנו 27 מדריכי שטח - זה מדריכים, זה לא מפקחים – שמגיעים לאתרים ונותנים הדרכת בטיחות חינם

יבגני סובה: על כמה אנחנו מדברים?     

שולמית אלוני: הגענו השנה ל-10000 אתרים, כבודו

יבגני סובה: 27 מדריכים הספיקו להגיע ל-10000 אתרים?     

שולמית אלוני: 10000 פעימות, הגענו למקומות האלה

שולמית אלוני:  כל מדריך כזה עושה שלושה אתרים ביום, אלה המספרים

שולמית אלוני:      יש לנו מחלקת מחקר שחוקרת תופעות, ובעקבות התופעות שאנחנו מזהים – כמו גובה, כמו מפעילי עגורנים ופעולות של לחץ ושחיקה – אנחנו נוקטים פעולת הסברה

ישראל אייכלר: רק הסברה או שיש לכם - - -     

שולמית אלוני: הסברה, הדרכה, הפצה של חומר, הגעה לאתרים והדרכה על כל הסיכונים

שולמית אלוני:  כבוד היו"ר, הקמנו מוקד, קו החיים – מוקד שתפקידו לקבל פניות מהציבור, אנחנו שומעים גם לרחשי הציבור

שולמית אלוני:  הציבור פונה אלינו, וקיבלנו קרוב ל-8000 פניות

שולמית אלוני:  בכל פנייה כזאת הגענו לאתר בשטח - - -     

ישראל אייכלר: אז אולי תגיד את המספר?     

שולמית אלוני: המספר שלו הוא כוכבית 9214

ישראל אייכלר: אז אני חוזר: כל עובד, בכל אתר בנייה, שרואה איזושהי בעיית בטיחות, יכול להתקשר למוסד לבטיחות וגהות – כוכבית 9214

ישראל אייכלר:  כי לפני הדיון חשבתי שצריך להקים דבר כזה, אתה אומר שזה קיים

שולמית אלוני: עוד שני דברים ואני מסיים

שולמית אלוני:  דבר נוסף: אנחנו בקשר חזק עם הרשויות המקומות כדי לשפר את המיומנות של המפקחים

ישראל אייכלר: הרשויות המקומיות משתפות פעולה איתכם?     

שולמית אלוני: קצת

שולמית אלוני:  היינו שמחים - - -     

ישראל אייכלר: כי בפעם הקודמת הבנו שאין להם תקציב לדברים כאלה

שולמית אלוני: אנחנו עושים את זה חינם

שולמית אלוני:  באים אליהם, מלמדים את המפקחים איך לבחון, איך לאבחן אתר בנייה ולזהות בו בעיות

שולמית אלוני:  לדוגמה: לבדוק תסקירי בטיחות, לבדוק שמבוצעות הדרכות, לבדוק שיש הגנה למרחב הציבורי – את כל זה אנחנו עושים - - -     

ישראל אייכלר: אתם עושים גם דו"ח שנתי או משהו כזה?     

שולמית אלוני: אנחנו מוציאים דו"ח שנתי והוא מפורסם - - -     

ישראל אייכלר: אז אני אשמח מאוד לקבל את הדו"ח - - -     

שולמית אלוני: אנחנו נשלח לך אותו מיד בתום הישיבה הזאת

איל בן ראובן: כבוד היו"ר, אני יכול להגיד לך שהם משתפים איתנו פעולה והם עובדים, הם עושים עבודה מאוד-מאוד - - -     

שולמית אלוני: תודה רבה, איל

שולמית אלוני:  אנחנו באמת עושים פעילות עם הרבה גופים: הסתדרות, התאחדות בוני הארץ ועוד המון גופים

שולמית אלוני:      דבר אחרון, כבוד היו"ר: רצוי שמרכז הסימולטורים שלנו יעוגן ברגולציה, כמו שאמר איל

שולמית אלוני:  המפעיל לומד שם את הסיכונים הבטיחותיים, לא רק איך להרים ולהוריד

שולמית אלוני:  ואנחנו מתחקרים כל פעולה של מפעיל בסימולטור

שולמית אלוני:  כמו שאמרתי, יש לנו סימולטורים לעגורנים, למלגזות, למשאבות בטון – שהיו הרבה תאונות ואנשים נפגעו ממשאבות בטון - - -     

ישראל אייכלר: אבל באים אליכם? כן?     

שולמית אלוני: באים אלינו ומתרגלים אצלנו

ישראל אייכלר: הם גם חייבים לבוא?     

שולמית אלוני: לא, זאת הבעיה

שולמית אלוני:  אם הייתה - -     

ישראל אייכלר: צריך לעגן את החובה לבוא

שולמית אלוני: אם הייתה הרחבה ברגולציה – היינו מצליחים יותר

איל בן ראובן: זה מה שאמרתי לך קודם, כבוד היו"ר

שולמית אלוני: תודה רבה על ההזדמנות לדבר פה, ואנחנו נפיץ את הדו"ח שלנו

ישראל אייכלר: תודה רבה

ישראל אייכלר:  חבר הכנסת יבגני סובה, ואחר כך מאיר שמש ואריאל סופר

ישראל אייכלר:  בבקשה

יבגני סובה: תודה רבה, אדוני היו"ר

יבגני סובה:  קודם כל, מאוד מצער אותי לראות כל פעם בדיונים כאלה רק נציגי אופוזיציה

יבגני סובה:  אני חושב שהגיע הזמן שגם הנושא הזה יהיה רחב, וידברו על זה גם - - -     

ישראל אייכלר: אני רוצה להגיד לך - - -     

יבגני סובה: אתה נציג הקואליציה, כן? זה בסדר

יבגני סובה:  לא דיברתי עליך

ישראל אייכלר: אני רוצה להגיד לך משהו, סובה

ישראל אייכלר:  יש פה חבר מאוד חשוב, שקוראים לו מאיר כהן, והוא מהאופוזיציה

ישראל אייכלר:  הוא אמר לי בהתחלה - והוא עומד על זה עד היום – שעד היום, ואני מקווה שעד הסוף, הוועדה הזאת היא לא אופוזיציה וקואליציה

ישראל אייכלר:  כל הנושאים הם חיי אדם ועזרה לחלשים, אין פה דבר כזה - - -     

יבגני סובה: בזה אני מסכים איתך ב-100 אחוז

יבגני סובה:  אני רק אומר שהנושא הזה בדרך כלל הובל על ידי סיעות האופוזיציה

ישראל אייכלר: חבר הכנסת סובה, בכלל לא זכרתי שאתה באופוזיציה, אז אני מזמין אותך, בתור חבר הקואליציה לבטיחות והצלת חיים, להגיד את דעתך ולסיים

יבגני סובה: לא, לא, אל תהפוך, כי תצא עכשיו כותרת שאני חבר קואליציה, אני לא חבר קואליציה

ישראל אייכלר: לא, אמרתי לך באיזו קואליציה: הקואליציה להצלת חיים בבטיחות בעבודה

יבגני סובה: קואליציה שצריכה להילחם בתופעה הנוראית הזאת

יבגני סובה:  תסלחו לי על ההשוואה שאני אעשה, יושב פה חבר הכנסת לשעבר, אלוף במילואים – השוואה ללחימה בטרור: כשכוחות הבטחון ושב"כ מסכלים 600 ניסיונות לפיגועים וקורים כמה פיגועים, אנשים לא מדברים על הסיכולים, לא מדברים על מספר הפיגועים שסוכלו

יבגני סובה:  תמיד מדברים על פיגועים שהתרחשו, שלצערי נהרגים בהם אנשים

יבגני סובה:  את הציבור לא מעניין כמה פיגועים סוכלו

יבגני סובה:  נכון שאתה יכול להסביר שזה מאמץ רב וזירתי וכו', אבל הציבור תמיד יבוא בטענות ויגיד "מה אכפת לי כמה סיכלת? עובדה שקרו פיגועים"

יבגני סובה:  אז אותו דבר: כל פעם שאתה נכנס לאוטו ופותח רדיו, אתה שומע כל יום את הסיפור הזה

ישראל אייכלר: זה רק לאחרונה

יבגני סובה: הציבור הרחב לא יושב בוועדת הרווחה, הוא לא שומע על 27 מדריכים – וסלח לי, אני לא מצליח להבין איך הם מגיעים ל-10000 אתרים

יבגני סובה:  קודם כל, אתה מעודד בנתון שלך, אבל זה נשמע לי - - -     

שולמית אלוני: הם לא מגיעים

יבגני סובה: לא מגיעים

יבגני סובה:  זה נשמע לי נתון שהוא - - - אני לא רוצה להעליב אותך, חלילה, ולתת את הכבוד, אבל זה לא הגיוני

יבגני סובה:      27 מדריכים לא יכולים להגיע פיזית ל-10000 אתרים

יבגני סובה:  הם יכולים לעבור באינטרנט, באקסל, ולהגיד שהאתר הזה פועל וזה בסדר, אבל פיזית אי אפשר

יבגני סובה:  זה כמו שחבר כנסת לא יגיע ל-3000 ערים בשנתיים של הפעילות שלו

יבגני סובה:  בואו לא נשלה את עצמנו

שולמית אלוני: אנחנו מגיעים ואנחנו לא משקרים, חס וחלילה

ישראל אייכלר: אנחנו נקבל את הדו"ח ונראה, חבר הכנסת סובה

יבגני סובה: אני אקרא את הדו"ח

יבגני סובה:  אני רק אומר שהמספרים לא מסתדרים לי, אני מסיים במשפט אחד

יבגני סובה:  אני חושב שאתה תוביל בדחיפות את העניין הזה של הפיקוח

יבגני סובה:  כשצריך להוביל, קואליציה יודעת לעשות את זה -  פיקוח במקומות אחרים

יבגני סובה:  אז תעשה פיקוח גם בנושא הזה, שהוא באמת מציל חיים, ולא פיקוח בנושאים אחרים, ולא נרחיב בעניין הזה

יבגני סובה:  תודה

ישראל אייכלר: לא הבנתי, אבל זה בסדר

יבגני סובה: אני מדבר איתך על חוק החמץ - רצית לשמוע, אז אני אגיד לך

יבגני סובה:  אם לא הבנת אז אני אגיד לך

ישראל אייכלר: למה אמרתי שלא הבנתי? ידעתי למה אתה מתכוון, אבל לא הבנתי מה הקשר

ישראל אייכלר:  התכוונתי שלא הבנתי איך זה מגיע לפה

יבגני סובה: כי חזרתי מוועדת הבריאות, שם מעבירים במרץ משהו שאני בכלל לא חושב שמציל חיי אדם, אבל פה זה מציל חיי אדם

יבגני סובה:  אז אפשר לעשות תעדוף גם בחוקים שהקואליציה מקדמת בשלושת החודשים מאז שהיא נבחרה, זה הכל

ישראל אייכלר: חבר הכנסת סובה, אתה יכול לעבור לבריאות – הוועדה הזאת הייתה פעם ועדת העבודה, הרווחה והבריאות

ישראל אייכלר:  אז אם טעית וחשבת שאנחנו עוסקים עכשיו בבריאות - - -     

יבגני סובה: זה בגלל שפיצלו את הוועדה

יבגני סובה:  אבל אני מסכים איתך שלא צריכה להיות בנושא הזה קואליציה ואופוזיציה

ישראל אייכלר: כמעט בכל הנושאים שאנחנו עוסקים בהם אין שום סיבה

יבגני סובה: בוא נקדם את זה בלי קשר לקואליציה ואופוזיציה, אני איתך בעניין הזה

ישראל אייכלר: בדיוק

ישראל אייכלר:  תודה רבה

ישראל אייכלר:      תציין את השם והתפקיד

אוריאל בוסו: שלום

אוריאל בוסו:  אריאל סופר, יועץ בטיחות בבנייה, תשתיות ועגורני צריח

אוריאל בוסו:  כבוד היו"ר, ועדה נכבדה, קודם כל, אני מתרגש להיות כאן בפעם הראשונה

אוריאל בוסו:  אני אדבר קונקרטית על פעולות שלדעתי צריך לבצע

אוריאל בוסו:      קודם כל, אני נמצא בשטח

אוריאל בוסו:  אני גם נמצא במכללות, אני מלמד עובדים ישראליים נהלי עבודה, ואני גם מדריך עבודה בגובה לעובדים פלסטינאים

אוריאל בוסו:  זאת אומרת, אני נוגע גם בפן המקצועי – בשטח עצמו ובמכללות עצמן

אוריאל בוסו:  אני יכול להגיד שיש הרבה דברים שצריך לדבר עליהם – גם לטווח הקצר וגם לטווח הארוך

אוריאל בוסו:  לדבר, ולהכניס גם את העגורנאים שנכנסו לאחרונה, בעקבות התאונה שהייתה עכשיו באשדוד

אוריאל בוסו:      אם אנחנו רוצים להסתכל על "האויב הגדול" ולתת צעדים קונקרטיים, דחופים, להצלת נפשות, ולא לערבב יותר מדי נושאים – מה שאני ממליץ זה להסתכל על אחוז התאונות הגדולות, שזה גובה, חד וחלק

אוריאל בוסו:  אנחנו מדברים פה על בין 60 ל-70 אחוז תאונות, אנחנו מדברים על הרוגים, ולא ספרנו את הנכים והאנשים שסיימו את הקריירה שלהם מבחינת עבודה, לא יכולים לזוז – כמות אדירה של כסף שמדינת ישראל מוציאה עליהם כל שנה בביטוח לאומי

אוריאל בוסו:      אם רוצים להילחם, צריך להכריז מלחמה על הגובה

אוריאל בוסו:  מה זה אומר? דיברו על זה כאן בכמה וכמה היבטים

אוריאל בוסו:  עובד מגיע לאתר בנייה, הוא פוגש את זה במסתורי כביסה, במרפסות, בגגות, בפיגומים, הוא לא יודע ללבוש רתמה

אוריאל בוסו:  עושים לו כל מיני הדרכות מזויפות, מכניסים אותו בכל מיני דרכים לא דרכים

אוריאל בוסו:  זה חייב להיפסק, כנסת ישראל חייבת להכריז מלחמה על הנושא של הגובה – היום

אוריאל בוסו:  זה דבר ראשון

אוריאל בוסו:      דבר שני: גם ברמת הארגון

אוריאל בוסו:  דיבר על כך עמיתי, איל בן ראובן, שעושה עבודה נפלאה בתוכנית הכוכבים

אוריאל בוסו:  אני לא נגוע בשום ארגון ושום דבר כזה או אחר, רק מנהל בטיחות בחברות שמקדם את הדבר הזה

אוריאל בוסו:  אני רואה עד כמה יש תקשורת נפלאה בין העובד, בין המנכ"ל לבין השטח, אבל עדיין יש מצוקה של בעלי אחריות בשטח

אוריאל בוסו:  בסוף עומד שם מנהל עבודה

אוריאל בוסו:  אפרופו: כל מיני ארגונים כאלה ואחרים שקמו לאחרונה ומייצגים את מנהלי העבודה

אוריאל בוסו:  מגיע מנהל עבודה בשטח, מצד אחד אומרים לו "בטיחות", ומצד שני "דיר באלק לעצור ולהאט את העבודה

אוריאל בוסו:  אם יש איזושהי בעיה אתה מתמודד עכשיו עם הכל"

אוריאל בוסו:  הדבר הזה צריך לחלחל מגבוה, ממנכ"ל הארגון – להבין שהשרידות שלו ברמת העסק, ברמת החברה, מבוססת אך ורק על בטיחות

אוריאל בוסו:  תוכנית הכוכבים עושים חלק מזה יפה מאוד

אוריאל בוסו:  וזה צריך להגיע מראש הארגון, לחלחל למטה, וזה יבוא על ידי אכיפה

אוריאל בוסו:  מפה זה שלכם

אוריאל בוסו:  תודה רבה

ישראל אייכלר: תודה רבה

ישראל אייכלר:      תגיד את השם והתפקיד שלך

מאיר שמש: שמש מאיר, יושב ראש התאחדות קבלני הפיגומים

מאיר שמש:  אני רוצה להיות קצת קונקרטי

ישראל אייכלר: ממש במשפט אחד, כי אני חייב לסגור את הישיבה

מאיר שמש: היו"ר חיפש פתרונות – אני אביא פתרונות

מאיר שמש:  אני אתן דוגמאות של תאונות, ופתרונות

ישראל אייכלר: רק את הפתרונות, את התאונות מכירים

ישראל אייכלר:  אני רוצה רק את הפתרונות

מאיר שמש: אם הפתרון הוא בלי לדעת איזו תאונה - - -     

ישראל אייכלר: בלי לדעת

ישראל אייכלר:  אני יודע בדיוק אילו תאונות יש

מאיר שמש: הייתה תאונה בגבעת זאב

מאיר שמש:  מה שקרה שם זה ששחררו מהקיר את הקשירות של העוגנים של הפיגום, ועובדים נפלו שם

מאיר שמש:  הפתרון פשוט: מי שעשה עבירת בטיחות חמורה – להאשים אותו בגרימת מוות או בניסיון לגרימת מוות

מאיר שמש:  יש לנו פה תרבות שבה לאנשים לא אכפת ממי שבא ועובד אחריהם

מאיר שמש:  בקשירה האחרונה שהפועל בגבעת זאב שחרר הוא נפל

מאיר שמש:  הוא לא חשב שהוא יפול, הוא חשב שאולי איזה מישהו אחר יפול

מאיר שמש:  אמרנו שהפתרון פה הוא לדאוג שלא יפרקו את הקשירות

מאיר שמש:      את התאונה ברמת גן, שנהרגו בה שני עובדים, היה אפשר למנוע

מאיר שמש:  משנת 2018 יש הרבה מכתבים, הוצאתי ורשמתי, כאשר יש הרבה תאונות שהן פגיעה של פיגום-מנוף

מאיר שמש:  וזו לא גזירת גורל, אם יקימו ליד הפיגומים מגדלי העמסה – רוב הסיכויים שהתאונה שהייתה ברמת גן הייתה נמנעת

מאיר שמש:  היו שם כמה כשלים, גם חזי דיבר על זה, ששחררו שם את הקשירות לפיגום, וגם הפגיעה של המנוף

מאיר שמש:  הפיגום שהורכב שם הוא של חברת - - - אני לא אעשה פה פרסומת, בין הפיגומים הטובים בעולם

ישראל אייכלר: אני רוצה להודות לך, ולשאול את המשטרה לגבי מה שאמרת – אפשר להאשים מישהו ששחרר את הפיגום בגרימת מוות ברשלנות?     

עופר כסיף: מי שיושב פה הוא מיחידת פלס?     

ישראל אייכלר: כן

ישראל אייכלר:  אתם יכולים לענות לי?     

שרון כהן: אני רפ"ק שרון כהן, קצינת מדור תאונות עבודה בחטיבת החקירות

שרון כהן:  שתי העבירות שאנחנו בדרך כלל חוקרים בתיקים של תאונות עבודה הן גרימת מוות ברשלנות, כפי שהוא ציין, וחבלה חמורה – כאשר לא מדובר בתאונת מוות

ישראל אייכלר: אבל אפשר להאשים?     

שרון כהן: בהחלט

שרון כהן:  כשיש תקנות מסוימות על איך הפיגום צריך להיראות ומה צריך להיות, אתה יכול להוכיח רשלנות בעצם זה שלא שמרו על התקנות

שרון כהן:  מן הסתם, אנחנו חוקרים את כל התיקים שלנו בשיתוף פעולה עם מינהל הבטיחות, שמציג בפנינו את התקנות

שרון כהן:  על סמך זה אנחנו יכולים לחקור ולהבין אם באמת היה - - -     

ישראל אייכלר: ויש הרתעה מספקת בעניין הזה?     

שרון כהן: זו עבירה קשה מאוד להוכחה

שרון כהן:  אנחנו משלבים זרועות – בשיתוף פעולה מסודר גם עם מינהל הבטיחות, גם הפרקליטות, גם משטרת ישראל, גם יחידת פלס כשאלה תיקים מורכבים, אנחנו מפעילים מומחים חיצוניים בתשלום כשמדובר בתאונות שהן מאוד קשות ומסובכות - אבל אלה בהחלט תיקים שלא קלים להוכחה, הם מסובכים ולוקחים זמן רב

ישראל אייכלר: אז לדעתכם אפשר לעשות איזושהי חקיקה או תקנות שיהיו ברורות מאוד כדי שתוכלו לגשת ולדעת אם נעברה פה עבירה או לא?     

שרון כהן: בגדול, התקנות הן מאוד ברורות

שרון כהן:  אם אתה מסתכל על פקודת הבטיחות אתה רואה שיש תקנות מאוד-מאוד ברורות

שרון כהן:  אנחנו מנסים לעבוד ולראות אם כל התקנות שקיימות היום מומשו וקוימו בתוך אתר הבנייה

שרון כהן:  זה משהו שהוא מאוד מסובך, גם כי לפעמים האתר עצמו הוא בעייתי לתחקור בדיעבד – כמו הפיגומים שקרסו ברמת גן, מאוד בעייתי לתחקר בדיעבד – וגם, כמובן, זה פשוט לוקח זמן

יבגני סובה: רגע, אתר נסגר אוטומטית ל-60 יום אם יש מקרה של מוות?     

שרון כהן: זה לא אוטומטי

יבגני סובה: אני רוצה לשמוע את המשטרה

יבגני סובה:  ברגע שיש מקרה מוות והמשטרה מגיעה לחקור, לכמה זמן אתם יכולים לסגור את האתר? אתר בנייה שבעצם לא מתבצע שום דבר - - -     

איל בן ראובן: אני אסביר לך, זה חוק שלי

איל בן ראובן:  48 שעות

איל בן ראובן:  אתר שיש בו הרוג – קודם כל, הוא נסגר אוטומטית

איל בן ראובן:  זה היה חידוש מאוד-מאוד גדול, כי לפני זה אתר פשוט היה ממשיך לעבוד כאילו שום דבר לא קרה

יבגני סובה: זה לא מספיק

איל בן ראובן: היום אתר נסגר, ולאחר מכן מינהל הבטיחות צריך לעשות איזשהם צעדים כדי לפתוח אותו מחדש

ישראל אייכלר: אני עובר עכשיו לרשם הקבלנים, עמית גרידי - - -     

מאיר שמש: כבוד היו"ר, סליחה, עוד לא סיימתי – אמרתי שיש לי פתרונות, חיפשו פתרון

ישראל אייכלר: אני סיימתי

ישראל אייכלר:  אמרתי לך שתגיד פתרונות - - -     

מאיר שמש: אם מחפשים פה פתרון לאיך לא יהיו הרוגים – הפתרון פשוט

מאיר שמש:  אמרו שכל פועל שנכנס לאתר בנייה יעבור קורס

מאיר שמש:  פועל שעשה עבירת בטיחות – לעשות מאגר ולגרוע את הפועל הזה, שהוא לא יוכל להיכנס לאתר בנייה

מאיר שמש:  מה יותר פשוט ומובן מזה שפועל שנהרגו בגללו אנשים, היום הוא לא יעבוד אצלי, מחר הוא יעבוד אצלך

מאיר שמש:  צריך להיות מאגר: למי מותר להיכנס לאתר בנייה ולמי אסור

ישראל אייכלר: אתה אומר רעיון שהייתי גם שואל את המחוקקים לגביו

ישראל אייכלר:  עופר, אתה מוכן להגיש הצעת חוק כזאת, שעובד שהתרשל לא יוכל לחזור לעבודה?     

עופר כסיף: אני צריך לבדוק את זה, אני לא רוצה להגיד כן או לא

מאיר שמש: עוד תאונה שקרתה באשדוד - - -     

ישראל אייכלר: לא, לא, סליחה

מאיר שמש: סליחה, בוא, ביקשתם פתרונות

מאיר שמש:  יושבים פה לבלבל את המוח, אני לא באתי בשביל בלבול מוח, סליחה

מאיר שמש:      יש את התאונה באשדוד, שקרתה עקב זה שהייתה סערה, כמו שהיום הייתה סערה

מאיר שמש:  בסערה הקודמת נפל שם הפיגום

מאיר שמש:  למה? מתוך זה שרצו לעשות בטיחות כדי למנוע התחשמלות, אבל מה שקורה זה שממלא מקום, המ"מ הוציאו דו"ח, איך למנוע תאונות של חסידות, שהן בעלות כנף גדולות, שהן לא יתחשמלו כשהן פוגעות בעמודי חשמל, בכבלי חשמל

מאיר שמש:  אז מה עושים? מבודדים שם את קווי החשמל – למה שלא יבודדו קווי חשמל ליד אתרי בנייה? זו עלות אפסית, וזה ימנע הרוגים

מאיר שמש:  לפני שנתיים נהרג באשדוד ויטלי בוריסוב – אם היה שם בידוד זה לא היה קורה לו

מאיר שמש:  תודה

עופר כסיף: הבעיה המרכזית היא לא אם יתנו או לא יתנו לפועל להיכנס

ישראל אייכלר: עופר, אני חייב לתת לעוד אנשים

ישראל אייכלר:  רשם הקבלנים, עמית גרידי – תגיד, כמה שימועים נעשו השנה לקבלנים? אם אתה יודע

עמית גרידי: השנה, 2023, אנחנו מדברים על ארבעה: אחד שבו כבר שללנו את הרישיון בגין עבירות בטיחות, ועוד שלושה מקרים שנמצאים כרגע על שולחני

ישראל אייכלר: ואתה זוכר גם לגבי השנה שעברה?     

עמית גרידי: 26 שימועים

עופר כסיף: אבל לכמה זמן שללו את הרישיון?     

עמית גרידי: לשנה, אם אני לא טועה

אוריאל בוסו: איזה ג' הקבלן?     

עמית גרידי: זה קבלן שיפוצים

ישראל אייכלר: כמה מפקחים יש לכם, רשם הקבלנים, בארץ?     

עמית גרידי: תראה, בטיחות היא לא ליבת הפעילות של רשם הקבלנים

עמית גרידי:  אנחנו נסמכים הרבה על מינהל הבטיחות בעניין הזה

עמית גרידי:  כשמגיעים אלינו תיקים ממינהל הבטיחות אנחנו פועלים במסגרת שימוע וסמכויות שיש לנו, או להטיל סנקציות או לא משנה מה – יש התליה, יש - - -     

ישראל אייכלר: בדיון הזה אני מתמקד בנושא הבטיחות

ישראל אייכלר:  האם אני יכול לבקש מכם את מה שביקשתי לפני חודש וחצי, שרשם הקבלנים יעביר לוועדה את המקרים שטופלו ואת סוג ההפרה, העונש והחברה?     

עמית גרידי: כן, בהחלט

עמית גרידי:  אני מתנצל שזה לא עבר, אני אבדוק למה

עמית גרידי:  בכל מקרה, זה גם גלוי אצלנו באתר

ישראל אייכלר: אז תשלחו את זה אלינו, בסדר?     

עמית גרידי: אני אשלח

ישראל אייכלר: אני מודה לך מאוד

ישראל אייכלר:  לסיום, אני רוצה לכבד את התאחדות בוני הארץ, ככה אתם נקראים?     

ברוך פרנס: יש לי תשובה לשאלה שלך איך להפסיק את ההרוגים

ברוך פרנס:  אתה כל הזמן שואל איך להפסיק את ההרוגים היום – לא מחר, עם תוכניות וחוקים

ברוך פרנס:  אני יכול לענות לך איך להפסיק את ההרוגים - - -     

ישראל אייכלר: אולי תגיד לי את השם והתפקיד שלך?     

ברוך פרנס: שמי ברוך פרנס, מחברת סקייליין עגורנים

ישראל אייכלר: לא, זה נושא שאני - - -     

ברוך פרנס: זה הנושא, הנושא הוא איך להפסיק היום - - -     

ישראל אייכלר: כן, אבל זה נושא כלכלי, ואני לא עוסק בזה עכשיו

ברוך פרנס: יש פתרון

ברוך פרנס:  הגברת סלימאן שאלה אותך ולא ענית לה

ישראל אייכלר: אה, היא שאלה? זה הועלה?     

ברוך פרנס: כי מפקח עבודה ראשי הפסיק את הקוקפיט סתם

ברוך פרנס:  היא שאלה אותך למה הוא הפסיק – סתם

ברוך פרנס:  הוא אמר "קודם תבנו בעולם, אחרי שתבנו בעולם תעשו בארץ"

ברוך פרנס:  אם היו אומרים את זה למובילאיי – לא היה מובילאיי בארץ, אם היו אומרים את זה לתעשייה האווירית – לא הייתה תעשייה אווירית בארץ

ברוך פרנס:  לא היה כלום

ברוך פרנס:  יש פתרון

ברוך פרנס:  הבחור נהרג אתמול סתם, אדוני, הבחור נהרג סתם

ברוך פרנס:  הבחור באשדוד נהרג סתם

ברוך פרנס:  יושב היום - - - בחור בסולל בונה, אדוני, שהגברת סלימאן שאלה למה לא מפסיקים, למה הפסיקו את הקוקפיט – הפסיקו את הקוקפיט סתם

ברוך פרנס:       יושב היום על כביש 431 - - - בונים את הרכבת, יש מנוף על קו מתח גבוה

ברוך פרנס:  המנופאי מתבשל בקו המתח הגבוה

ברוך פרנס:  אף פעם לא עובד שם מנופאי ישראלי, מביאים ממזרח ירושלים מנופאי שעובד ומתבשל על המנוף

ישראל אייכלר: אנחנו נפנה למינהל הבטיחות ונשאל אותם למה, אנחנו נבקש - - -     

ברוך פרנס: הוא רוצה שאני אעבוד קודם בעולם

ברוך פרנס:  קודם תעבוד בעולם, אחר כך תבוא הנה

ברוך פרנס:  בניתי בניין של 14 קומות באלקטרה

ברוך פרנס:  אלקטרה, תדהר וסולל בונה מתחננים אליי לקוקפיט

ישראל אייכלר: אני אבקש שיכתבו לנו ממינהל הבטיחות, שיתנו לנו בכתב, ואנחנו נקבל את התשובה ונדון בזה

ישראל אייכלר:      אני רוצה לפנות למרכז השלטון המקומי, אותו מייצגת מירה סלומון

ישראל אייכלר:  בדיון הקודם דובר הרבה על כך שאחד הדברים שיכולים לעזור זה המעורבות של הרשויות המקומיות בפיקוח על הבטיחות

ישראל אייכלר:  אחרי חודש וחצי, ואחרי שיש כל כך הרבה תאונות, אני רוצה לדעת: האם יש איזשהו שינוי בעמדה שלכם, שהרשויות המקומיות כן ייכנסו יותר לעניין הזה של הפיקוח על הבטיחות?     

משה סולומון: שלום, אדוני, ותודה רבה על ההזדמנות לדבר

משה סולומון:  אנחנו עומדים על עמדתנו המשפטית, שלרשויות המקומיות אין היום סמכות לפעול בנושא הזה ואין אחריות

ישראל אייכלר: היועצת המשפטית, שמעת את מה שהיא אומרת?     

נעה בן שבת: אגב, לא קיבלנו מכם חוות דעת

נעה בן שבת:  קיבלנו מכם מכתב שהסברתם שנכתב בהתייעצות עם יועץ משפטי לשעבר – אנחנו לא רואים בזה חוות דעת משפטית, משהו מבוסס

משה סולומון: לכן אני רוצה ומעוניינת לעדכן שבשיח עם מנכ"ל משרד העבודה, המנכ"ל הנחתה את אנשי המשרד לפנות בנושא למשנה ליועצת המשפטית לממשלה, כדי ליישב את הסכסוך ואת המחלוקת המשפטית שיש בנושא הזה בינינו לבין משרד העבודה; כאשר ברור לה שככל שהמשנה ליועצת המשפטית לממשלה תסבור כמונו, שאכן אין לנו סמכות ואחריות בנושא הזה נכון להיום, משמעות הדבר היא לקיים איתנו שיח, לרבות תקצוב של הפעילות, על מנת שכן נסכים לקבל על עצמנו אחריות

משה סולומון:  כמובן שהדבר הזה יצריך גם תיקון חקיקה

משה סולומון:  זה המצב נכון לעכשיו

ישראל אייכלר: תודה רבה

ישראל אייכלר:  התאחדות בוני הארץ, תת-אלוף במילואים יגאל סלוביק, בבקשה

ישראל אייכלר:  משפט סיכום

יגאל סלוביק: אני אקצר ואתן ארבע המלצות אופרטיביות, אדוני היו"ר

יגאל סלוביק:  ואני רוצה לברך על התחום שבו הוועדה עוסקת, בסופו של דבר אנחנו עוסקים בחיי אדם, ואין דבר יותר חשוב מכך

יגאל סלוביק:  ודרך אגב, חובתנו, של כולנו יחד, לחשוב איך אנחנו מצילים את הנפש הבאה, זו שאחריה וזו שאחריה

יגאל סלוביק:      אפשר למצוא לזה פתרונות

יגאל סלוביק:  אבל זה לא פתרון של בום וגמרנו

יגאל סלוביק:  בטיחות תלויה קודם כל בהטמעה של תרבות – של חשיבה, של פעילות, של מאפייני עבודה

יגאל סלוביק:  והטמעה, כמו כל דבר אחר, היא תהליך שלוקח זמן

יגאל סלוביק:  אנחנו צריכים להבין אותו

יגאל סלוביק:  זה תהליך, והוא לא ייגמר אף פעם, דרך אגב

יגאל סלוביק:  הוא ימשיך ויתפוס אותנו כל פעם מחדש, כל הזמן נגלה דברים חדשים, בעיות חדשות ואתגרים חדשים, ונתמודד עם טכנולוגיות חדשות שמצריכות מאיתנו חשיבה אחרת

יגאל סלוביק:      כבוד היו"ר, ארבע נקודות

יגאל סלוביק:  ראשית: אני ממליץ על עידוד הצטרפות לתוכנית הכוכבים, ולחשוב היכן עושים בצורה הרבה יותר אופרטיבית, רגולטורית

יגאל סלוביק:  שנית: עברה בכנסת חקיקה לעוזר הבטיחות, היא צריכה להגיע לכאן, לוועדה, על מנת שנוכל לסיים אותה ולסיים את תהליך החקיקה הזה

יגאל סלוביק:  להאיץ את חקיקת הסדרת שרשרת האחריות באתר הבנייה, את כל סוגיית האחריות והסמכות

ישראל אייכלר: מחכים לתשובות ממשרד המשפטים בעניין

יגאל סלוביק: והדבר האחרון – אי אפשר לברוח ממנו, גם לא בענף העגורנים, ובכל תחום אחר: הטמעת טכנולוגיות מתקדמות שיש בידן לסייע למי שעובד בתוך המרחב הזה, שנקרא אתר בנייה, למנוע את התאונה הבאה

יגאל סלוביק:  עד כאן, תודה רבה

ישראל אייכלר: תודה רבה

אמנון שינדלר: אני רוצה להגיד כמה מילים, ארבעה דברים

אמנון שינדלר:      ההסתדרות מעלה במשך שנים את המאבק בתאונות העבודה, וגם אני מלווה אותם שנים רבות

אמנון שינדלר:  ראשית: אני רוצה לתת פתרונות – חייבת להיות חלוקת אחריות צודקת על כל בעלי התפקידים, ולא רק על מנהלי העבודה, שהיום אחראיים על הכל

אמנון שינדלר:  אני עוד לא רואה כאן שום התקדמות בחלוקת אחריות צודקת, שכל בעלי התפקידים יקבלו אחריות

אמנון שינדלר:  אני שומע פה דברים שהם נכונים, מכולם, אבל זה צריך להיעשות לאחר קבלת אחריות של כל בעלי התפקידים

אמנון שינדלר:      הדבר השני: רישיונות רבים, גם של מנופאים ועוזרי בטיחות, ואישורי עבודה בגובה – מזויפים - - -     

ישראל אייכלר: את זה אני לא יכול לפתור, זיופים אני לא יכול לפתור

ישראל אייכלר:  דבר שלישי?     

אמנון שינדלר: אוקיי, אז צריך להגביר את האכיפה

ישראל אייכלר: יש זיופים בכל דבר, אני לא ועדת הזייפנים

אמנון שינדלר: לא בכמות כזאת, לא ב-90 אחוז מהמקרים

אמנון שינדלר:      דבר שלישי: עובדי הבניין, מנהלי העבודה והמנופאים עובדים בניגוד לחוק שעות עבודה ומנוחה

אמנון שינדלר:  זה בניגוד לחוק, חבר'ה, אף אחד לא מטפל בזה

אמנון שינדלר:  יש במדינת ישראל חוק של שעות עבודה ומנוחה, כולם עובדים מעבר לזה ואף אחד לא מטפל בזה

אמנון שינדלר:  לא שמעתי מילה אחת על הדבר הזה

אמנון שינדלר:  חייבים לטפל

אמנון שינדלר:      דבר אחרון, אני אסיים: יושב ראש הסתדרות עובדי הבניין, מר איציק מויאל, פנה לשר ואני יודע שגם אליך, כדי להקים מועצה ארצית ביחד עם כל משרדי הממשלה, לגבי הסדר הבטיחות ואכיפה נכונה של החוקים ותקנות הבנייה, בצורה נכונה

אמנון שינדלר:  ואני חושב שזה דבר נכון לעשות, כדי להקים את המועצה הזאת

ישראל אייכלר: תודה רבה

ישראל אייכלר:      אני רוצה לסכם את הדיון

ישראל אייכלר:  קודם כל, אני מאוד מצטער שהיינו צריכים לעשות דיון נוסף אחרי חודש וחצי בגלל ההחמרה שאנחנו חשים בנושא הבטיחות במקומות העבודה, בעיקר בבניין

ישראל אייכלר:  אנחנו רוצים, אפילו דורשים, שתקנות הבטיחות בעבודה – ודיברנו על זה הרבה, גם ענייני הבנייה וגם הרחבת האחריות לבטיחות במקומות העבודה – שזה יוגש לוועדה

ישראל אייכלר:  אנחנו מחכים לזה, ואני רוצה אפילו לקצוב זמן למשרד המשפטים ולכל משרדי הממשלה: מיד לאחר הפסח, עם פתיחת המושב הבא, הוועדה תתכנס, ואני רוצה לקבל תקנות בטיחות במקומות העבודה, ובעיקר בתחום הבניין

ישראל אייכלר:      דבר שני: לבחון שינוי קריטריונים לגבי מפקחי בטיחות

ישראל אייכלר:  אם הנציג של משרד העבודה אומר פה שאין לו מספיק מהנדסים והנדסאים – שייקח בני אדם בשר ודם, רגילים, שיבואו לפקח

ישראל אייכלר:  עד כמה שאני מבין – כל בר דעת יכול לפקח ולקחת דף תקנות שיש לו על בטיחות, ויוכל לבוא לפקח

ישראל אייכלר:  אני מקבל את ההבטחה של חזי שוורצמן בעניין הצגת טיוטת מדיניות פיקוח, אכיפה וחקירה בפני הוועדה, לאחר קבלת תוקף משפטי

ישראל אייכלר:  אני מבקש שזה יהיה ממש בתחילת המושב הקרוב, אחרי פסח

ישראל אייכלר:      אנחנו נעלה בפני שר העבודה את עניין חובת הכשרת עובדים בתקנות כתנאי לכניסה לאתר בנייה – כל אדם שנכנס לאתר בנייה צריך לקבל הכשרה, ואני מבין שמדובר סך הכל בעשר שעות מינימום

ישראל אייכלר:  בעזרת השם, אולי נתאם עם שר העבודה ישיבה בעניין לאחר פסח

זהר שטיינברג: סליחה, זה לא מדויק

זהר שטיינברג:  יש הדרכה של יומיים, עשר שעות זה לא מדויק

ישראל אייכלר: באמצע סיכום

ישראל אייכלר:      כן, הפיילוט היה בעשר שעות

ישראל אייכלר:  אנחנו מקווים לשמוע גם מהשר - בישיבה שתהיה, בעזרת השם – על מדיניות הפיקוח, על תקנות הפיקוח, על הכשרות לעובדים, על בטיחות בתעשייה, וגם נושאי חקיקה אחרים, כדי למגר את הנושא הזה של תאונות עבודה

ישראל אייכלר:  אני חושב שצריך להתייחס לתאונות העבודה כלא פחות חמורות מאשר תאונות דרכים

ישראל אייכלר:  אנחנו נמשיך בישיבות מעקב על נושא הפיקוח, ולא ניתן להוריד את זה מסדר היום, כי מדובר בחיי אדם

ישראל אייכלר:      הוועדה מבקשת למצוא את הדרך למעורבות השלטון המקומי בנושא הפיקוח על בטיחות בבנייה, כי לא ייתכן שהרשויות המקומיות, שהן חלק בלתי נפרד מהשלטון, לא יקחו אחריות על נושאים של בנייה ובטיחות בבנייה, בעבודה ובתעשייה, בטיחות עבודה – באזורים, בערים, בעיירות וברשויות שלהם

ישראל אייכלר:  תודה רבה, להתראות